recursal/SuperWikiNEXT-32B huggingface dataset:
祖漢尼斯·開普勒
**祖漢尼斯·開普勒**（德文：**Johannes Kepler**，1571年12月27號—1630年11月15號）係德國天文學家、數學家，開普勒定律嘅發現者。

開普勒喺德國巴登-符騰堡州嘅魏爾代施塔特（Weil der Stadt）出世，佢爸爸係一個傭兵，不過好早就遺棄佢哋兩仔乸；佢媽媽係一個治療師同草藥師，可惜小開普勒依然體弱多病。

開普勒喺土丙根大學攻讀哲學同神學。喺大學期間，佢接觸到哥白尼嘅新天體系，向麥斯特林（Michael Maestlin）學習天文學。佢喺學生辯論中辯護日心說，並且成為哥白尼學派嘅支持者。

開普勒喺1594年搬到奧地利嘅格拉茨，做任數學同天文學教師。喺呢個時期，佢出版咗好多天文曆書同預測書，令佢嘅聲譽喺占星術師界嘅地位更加提高。佢喺1596年出版咗《宇宙之謎》一書，探討天體運動同宇宙結構嘅問題，雖然有唔少謬誤，不過仍然得到麥斯特林同第谷嘅讚賞。

1600年，開普勒去咗布拉格做第谷嘅助手。一年後，第谷就死咗。開普勒整理第谷留低嘅大量星象觀測紀錄同天文學手稿去完成第谷嘅遺願，編製咗《魯道夫星表》（Tabulae Rudolphinae）。開普勒又利用嗰啲資料寫咗本《新天文學》，總結出兩條定律：橢圓定律同等面積定律。

1611年，開普勒改良咗伽利略嘅望遠鏡，變成更方便觀察天象嘅「開普勒望遠鏡」，重喺佢本《論光學》（Dioptrice）寫低對光線折射嘅計算同火嘅成像原理。佢用簡單嘅數學方法代替以前複雜嘅模式得出週期定律，即係開普勒第三定律。

開普勒嘅著作《新天文學》、《宇宙和諧》同《哥白尼天文學大綱》對其他科學家，包括牛頓，有深遠影響，為佢哋嘅萬有引力理論奠定咗基礎。佢嘅研究－尤其係開普勒三大定律－廣泛而有影響力，令佢成為現代天文學、科學方法同自然科學嘅奠基人之一，而佢亦被人叫做「天空法律嘅制定人」。

參考
--

* Johannes Kepler 英文維基百科（英文）
* Johannes Kepler Stanford Encyclopedia of Philosophy)（英文）
* Johannes Kepler World History Encyclopedia]（英文）
* 《影響人類文明發展的100位科學家》　作者：羅堇文
**綁定問題**（英文：Binding problem）係一個用喺神經科學、認知科學同心靈哲學之間嘅術語，有多重含義。

首先係**隔離問題（BP1）**：個實際嘅計算問題係關於大腦如何隔開啲元素喺感官輸入得到嘅複雜模式入便嘅，並配畀離散嘅「對象」。即譬如睇到一隻藍色正方形同一個黃色圓圈嗰陣，係乜神經機制確保到正方形感知得成藍色，圓形感知得成黃色，而咪調返轉頭。

其次係**組合問題（BP2）**：啲物體、個背景、啲抽像嘅或者情感性嘅特徵佢哋係點樣組合成單一體驗嘅問題。

之但係個兩個問題之間嘅分別並唔係時時都咁清楚。另外，歷史上嘅文獻對於係處理緊隔離問題抑或係組合問題都好多時係含糊唔清嘅。

攷
-

1. 1 2  Revonsuo, A.; Newman, J. (Jun 1999). "Binding and consciousness". *Conscious Cogn*. **8** (2): 123–7. doi:10.1006/ccog.1999.0393. PMID 10447994.
2. ↑  Smythies, John R. (John Raymond) (1994). *The walls of Plato's cave : the science and philosophy of (brain, consciousness, and perception*. Aldershot; Brookfield, USA: Avebury. ISBN 978-1-85628-882-8. OCLC 30156912.



|  |  |
| --- | --- |
| Stub icon | 呢篇同認知心理學相關嘅文係楔位文。歡迎幫維基百科擴寫佢。睇 • 論 • 改 • 歷 |
唔好同**斜體**搞亂。
**斜向字**（英文：**oblique**，又叫 slanted 或者 sloped roman），又叫**假斜體**，喺排版同平面設計，係泛指字身傾斜，但係冇行hong4氣（flow）嘅字體，通常係向右斜ce3。字型設計講嘅 ｢行氣｣ 係指透過有遞移性[*暫譯*]（transitive）嘅腳等等筆劃上嘅修飾，做出字符之間有連續性同有動感嘅視覺錯覺；斜向字因為冇做爾種修飾，排出來嘅字唔會有爾種視覺上嘅連續性。

中文入面 ｢斜體｣ 嘅含意一直搞唔清楚，好多時意大利體同斜向字當係一樣嘢，中文字款嘅斜體亦通常係斜向字。

黑框係用算法夾硬將正體整斜 -12°，灰色係實際設計出來嘅斜向字形，後者明顯係人手執過
一般文書處理器同網頁瀏覽器喺揀着zo2嘅字型冇意大利體嘅情況下，如果要求用斜體，就會用算法將字身傾斜而做出斜向字頂檔，但係專業設計嘅字型，即使係斜向字，其實亦都有人手執過。

攷
-

1. ↑  Knuth, Donald E. (1986). *The TeXbook*. Reading, MA: Addison-Wesley. ISBN 0-201-13448-9.
2. 1 2 3  Bringhurst, Robert (2015). *The Elements of Typographic Style* (加拿大英文) (第4.1版). Hartley & Marks. ISBN 9-780881-792126.
3. ↑  何錦隆 (編). 《英漢印刷及傳訊科技雙解詞典》 (香港中文). 香港: 啟文書局有限公司. p. 213. ISBN 962-336-020-7.



|  |  |
| --- | --- |
| Stub icon | 呢篇**斜向字**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
《**歷劫花**》（粵拼：lik6 gip3 faa1）
（英文：The Long-suffering Girl）係1963年嘅一齣黑白粵語時裝劇情片，由左几執導，謝賢、南紅領銜主演。片頭可以見到當年嘅中環商業區，同未拆嘅香港希爾頓酒店。

情節
--

的士司機唐大鈞揾返失散多年嘅情人梅少萍，但係少萍已經做咗賊頭笑面虎二爺嘅契女，重被二爺操控佢幫自己走私謀利同應酬，誘惑富商謀財。冇錢嘅大鈞為咗贖返少萍，偷咗牛大哥嘅賊贓交易，然後走去二爺嘅派對想話帶走少萍；點知大鈞撞到牛大哥重被人認出，當場被二爺捉著。

二爺欣賞大鈞智勇雙全，同小萍來要脅佢共謀珠寶騙案；大鈞同少萍各自為咗求二爺放走對方就答應二爺嘅要求。但係二爺竟然暗中計劃用炸彈炸死出公海交易嘅大鈞，好彩少萍喺丫環幫忙之下知道個計劃，於是逃走趕去救大鈞；大鈞最終平安獲救，二爺同一班嘍囉一網打盡。

演員陣容
----

|  |  |  |
| --- | --- | --- |
| **演員名** | **角色名** | **介紹** |
| 南紅 | 梅少萍 | 大鈞失聯嘅情人，做咗二爺個契女 |
| 謝賢 | 唐大鈞 | 的士司機 |
| 李鵬飛 | 二爺 | 賊阿爸，外號笑面虎 |
| 吳桐 | 趙師爺 |  |
| 周吉 | 李經理 |  |
| 雷鳴 | 胡大少 |  |
| 李亨 | 杜社長 |  |
| 葉萍 | 姍姍 |  |
| 萬靈 | 四叔 |  |
| 金雷 | 大隻雄 |  |
| 馮敬文 | 沙胆標 |  |
| 林魯岳 | 牛大哥 |  |
| 張浩 | 跛劉 |  |
| 袁立祥 | 王伯 |  |
|

參考
--

* YouTube上面嘅《粵語長片》歷劫花 (1963)
* 歷劫花 (1963)（香港影庫 HKMDB）
**設計**cit3 gai3，廣東話可以索性叫「粵拼：di6 saai1」（粵音假借：**啲**di6**嘥**），喺日常嘅用法，即係運用想像力去創作，好似設計衫、設計圖案... 等。但係專業嘅用法通常係指運用創造力解決問題，特別係為客人解決問題。

專業設計
----

睇埋：工程設計同埋藝術
專業講嘅設計通常係指根據某種既定嘅方法，針對某個特定嘅問題，去搵一個最理想嘅解決方案。一般認為有工程學同美學兩個傳統。

喺工程學，設計係指對某個系統嘅組成同功能作出定義，而喺美術，設計就通常指根據某種既定嘅方法同一啲基礎嘅考慮，對問題作出全面分析，而作出一個最好嘅解決方案。一般認為爾兩個係唔同嘅傳統，但係有人指出美術設計講嘅 ｢設計思維｣（design thinking，又叫設計思考，即係設計師嘅恁嘢方法）其實都係來自工程學。

設計嘅層次
-----

對於設計係乜嘅爾個問題，丹麥設計中心（Danish Design Center）曾經對 ｢設計｣ 定義咗四個唔同嘅層次：

1. 非專業設計（nondesign），一般唔會理用家點睇
2. 純綷整靚啲嘢（design as styling）
3. 用規範化嘅過程整嘢（design as process）
4. 創新（design as innovation）

根據爾個定義，日常講嘅設計應該通常係指第二層次，而專業設計就通常指第三或者第四層次（美術傳統比較多指第三層次）。

主要嘅領域
-----

### 美學傳統

* 傳意設計（又稱平面設計或者圖像設計），包括廣告設計
* 工業設計（喺工程學同美學都用同一個名，但係指唔同嘅嘢）
* 時裝設計
* 插圖
* 聲設計
* 環境設計，包含建築設計同室內設計
* 遊戲設計

### 工程學傳統

* 工業設計（喺工程學同美學都用同一個名，但係指唔同嘅嘢）
* 硬件設計
* 軟件設計

睇埋
--

* 設計研究
* 產品設計
* 工程設計
* 人因工程

攷
-

1. ↑  *IEEE Standards Collection: Software Engineering* (1997年版). IEEE. 1997. ISBN 1-55937-898-0.
2. ↑  "what is design?". International Council of Design. 喺2022年10月8號搵到.
3. ↑  McCarthy, Steven. "Design Thinking? Thank an Engineer". *Dialectic* (美國英文). **3** (1). doi:10.3998/dialectic.14932326.0003.102.
4. ↑  Stone, Terry Lee (2010). *Managing the Design Process: Concept Development* (英文). Beverly, MA: Rockport. ISBN 978-1-59253-617-7.
扒王之王喺沙田偉華中心分店，喺2015年10月結業
扒王之王喺青衣城分店，喺2010年結業
扒王之王喺小西灣藍灣半島分店，喺2012年結業
**扒王之王**（粵拼：paa4\*2 wong4 zi1 wong4）（英文：**Steak Expert**）係香港一間專營牛扒嘅連鎖式餐廳，全盛時期喺香港各區開設三十幾間分店，最後一間沙田娛樂城分店喺2023年1月15號結業。2020年9月喺旺角彌敦道開咗間名為**扒王一哥**嘅分店，不過**扒王之王**喺7月上旬於旺角山東街重新開店後冇幾耐，**扒王一哥**喺2023年9月頭執笠。公司創辦人係香港息影女星林珍奇個老公李德麟。

歷史
--

李德麟有長期批發凍肉嘅經驗，1999年決定進軍飲食界，喺九龍紅磡搞間扒王之王，標榜平民價錢食酒店牛扒，得到一時人氣，吸引好多人慕名幫襯。取得成功後，扒王之王不斷喺香港各區開設分店。據香港貿易發展局資料顯示，扒王之王集團有幾百名員工（200至500人）。

### 特色

扒王之王旗下部份餐廳喺全盛時期用「扒王里」、「扒出味來」，「山口料理」等品牌經營。喺2004年至2006年期間更喺報章同RoadShow等媒體平台進行宣傳。喺2008年金融海嘯時期，為吸客，各間分店甚至搞大特惠嘅「抗海嘯」餐單、免加一服務費、全日八至九折招徠，其中荃灣金荃大廈店（已結業）曾經喺2008年第三季提供$12至$14起嘅午餐外賣飯盒。到2009年1月，尖沙咀分店一連12日用$2或$3象徵式收費，每日賣300個飯盒。

### 衰落

2010年代初，扒王之王被指食品水準、服務水平漸漸不穩，受到網絡留言攻擊，加上租金大幅上升。結果，扒王之王進入衰落期，多間分店陸續結業。當中喺2014年5月，荃灣分店俾業主指欠租一個月，入稟高院追討租金，並要求餐廳遷出一事被登上報紙。不過，嗰時間舖已經收咗檔。截至2021年2月，扒王之王只剩下沙田唯一一間分店。

事件
--

2006年6月4號前夕，李德麟用九千蚊月薪請「巴士阿叔」陳乙東做樓面公關。無耐「阿叔」引成班記者登門采訪，之後又有三條大漢上門打佢。老闆娘知事後即向老公炒大鑊，重食安眠藥食到入醫院。最後陳乙東離職。

睇埋
--

* 花園餐廳
* 扒房
* 李依琳

參考
--

1. ↑  扒王之王飲食集團有限公司 香港貿易發展局
2. ↑  新年後捱淡季 加碼搞消費券 餐飲業送一億元「利係」 《太陽報》 2009年1月15號
3. ↑  業主追討扒王之王分店租金 《星島日報》 2014年5月17號
4. ↑  扒王之王被入稟追租 互聯網檔案館嘅歸檔，歸檔日期2018年12月28號，. apple daily 2014年5月18號
5. ↑  【當年今日】「巴士阿叔」爆金句 一罵成名 互聯網檔案館嘅歸檔，歸檔日期2018年12月28號，. 頭條日報 2018-04-27

出面網頁
----

* 扒王一哥 RIBX嘅Facebook頁
《**公民權利和政治權利國際公約**》係一份喺1966年12月16號經聯合國大會通過嘅國際多方條約，公約喺1976年3月23號生效。該公約使締約國承擔責任，要尊重個人嘅公民及政治權利，包括生存權、宗教自由、集會自由、選舉權、正當法律程序同公平審訊（英文：Right to a fair trial）等等。

起源
--

寫公約同寫世界人權宣言其實係同一系列嘅事件。「人的基本權利宣言」喺1945年舊金山會議上被提出，個會成立咗聯合國同埋經濟及社會理事會。經濟及社會理事會受委託負責起草宣言
，起草過程之始，該文件就被拆分成一份列明人權嘅基本原則嘅宣言，同一份寫上具有約束力嘅承諾嘅公約。前者演變成世界人權宣言，並喺1948年12月10號得到通過。

公約嘅締約國（包括負責管理非自治領土和託管領土（英文：United Nations list of Non-Self-Governing Territories）嗰啲國家）要促進落實自決權利；同埋按照聯合國憲章嘅條文尊重呢樣權利。

隨住起草工作繼續，聯合國各成員國之間對於公民及政治範疇嘅消極權利，以及經濟、社會及文化範疇嘅積極權利，呢兩種權利相對上嘅重要程度嘅見解有顯著嘅差異。最後搞到原公約再拆分成兩份公約，「一份有政治權利，另一份有經濟、社會和文化權利」呢兩份公約被設計成盡量寫有相似嘅條文，而且同時開放畀各國簽署。兩份公約都有讓所有民族自決嘅權利。

第一份文件係《經濟、社會及文化權利國際公約》，第二份文件係公民權利和政治權利國際公約。1954年，草稿獲提交去聯合國大會討論，並喺1966年通過。 作為外交談判嘅結果，經濟、社會及文化權利國際公約早公民權利和政治權利國際公約少少通過。

參考
--

1. 1 2 3 4  "UN Treaty Collection: International Covenant on Civil and Political Rights". United Nations. 6 March 2012. 原著喺2010-09-01歸檔. 喺2012-03-06搵到.
2. ↑  联合国人权事务：公民及政治权利国际公约
3. 1 2  "Fact Sheet No.2 (Rev.1), The International Bill of Human Rights". UN OHCHR. June 1996. 原先內容歸檔喺2008-03-13. 喺2008-06-02搵到.
4. ↑  公民權利和政治權利國際公約 第一部分 第一條 第三項
5. ↑  Sieghart, Paul (1983). *The International Law of Human Rights*. Oxford University Press. p. 25.
6. 1 2  聯合國大會543號決議，1952年2月5日。
7. ↑  聯合國大會545號決議，1952年2月5日。
8. ↑  聯合國大會2200號決議，1966年12月16日。
呢篇文講臺灣鐵路管理局縱貫線南段、阿里山森林鐵路阿里山線嘅鐵路車站。搵緊台灣高速鐵路嘅嘉義車站嘅話，請睇〈**嘉義站 (高鐵)**〉。

1933年改建前嘅嘉義驛
嘉義後站（舊）
嘉義車站剪票口
阿里山森林鐵路站牌
阿里山森林鐵路月台
阿里山森林鐵路票價表
**嘉義車站**喺臺灣嘉義市西區，係臺灣鐵路管理局縱貫線南段、林務局阿里山森林鐵路阿里山線嘅鐵路車站同嘉義BRT車站，早期亦係臺灣糖業鐵路北港線（原稱嘉義線）、朴子線嘅嘉義站，但目前糖業鐵路已經廢止。現今嘅臺灣鐵路管理局嘉義後站就係早期糖業鐵路車站嘅站址，因擴充興建嘉義市先期交通轉運中心嘅緣故，旅客須利用站內地下道同埋站內、外天橋至去得到嘉義後站。

喺嘉義市區鐵路高架化計畫完工前，嘉義市政府無法設立永久性質嘅交通轉運中心，所以將臺灣鐵路管理局嘉義後站擴充，興建同佢共站、臨時性質嘅嘉義市先期交通轉運中心。嘉義市先期交通轉運中心喺2010年2月完工、2011年1月20號啟用，分為前後棟，其間以天橋連接，共有15席月台畀公路汽車客運業者使用；其地下1層設有停車場，計有65個小客車席位畀來客使用。嘉義市先期交通轉運中心第一月台同第二月台專畀嘉義公車捷運（嘉義BRT）用。

鐵路路線
----


|  |  |  |
| --- | --- | --- |
| 上一站 | 臺灣鐵路 | 下一站 |
| 嘉北站彰化、斗六站← | **嘉義站**縱貫線南段 | 水上站→臺南、高雄站 |
| 上一站 | 阿里山森林鐵路 | 下一站 |
| *終點* | **嘉義站**阿里山線 | 北門站→阿里山站 |
|


| '***加落{{rail-interchange}}'* 臺灣鐵路管理局縱貫線（南段）** |
| --- |
| 

---

|  |
| --- |
| {{{站}}} |

 |
| 

---

 |
| 

|  |  |
| --- | --- |
|  | 睇 • 論 • 改 • 歷 |

 |
兩隻手八個手指罅
早期嘅電腦一個八個字嘅數字管代替三個二進數字管
**八進制**係逢 8 進位嘅進位制，用到 0、1、2、3、4、5、6、7 呢八個數字記數，主要係電腦用。

十進制裏頭，每個數位係 10 嘅次方，例：

{\displaystyle \mathbf {74} \_{10}=\mathbf {7} \times 10^{1}+\mathbf {4} \times 10^{0}}
八進制裏頭，每個數位係 8 嘅次方，例：

{\displaystyle \mathbf {112} \_{8}=\mathbf {1} \times 8^{2}+\mathbf {1} \times 8^{1}+\mathbf {2} \times 8^{0}}

電腦
--

早期嘅電腦好似 UNIVAC 1050, PDP-8, ICL 1900 同 IBM 大型電腦用 6-bit, 12-bit, 24-bit or 36-bit 字組（words）做運算。八進法好啱用嚟縮寫二進碼，因為早期嘅電腦嘅字組大細可以畀三整除，即係每個八進數字可以代表三位嘅二進數，例如：111 寫成 7，咁 100111（6-bit）就係 47。只要兩個位、四個位、八位數、十二位數嘅八進碼就可以準確咁樣顯示呢啲字組。慳返唔少錢因為數字管（Nixie tube）好重皮。而用二進嘅 0 同 1 嘅顯示又長又難用。

家陣嘅電腦系統，用 16、32、64-bit 嘅字組做計算同儲存。再細分成八位元-字節（eight-bit byte）。16-bit 用 6 位嘅八進數，不過，唔易睇，所以程式編碼上面用十六進制方便啲。

分數同小數
-----

8 淨係可以畀 2 同 2 嘅次方整除，相比十進制嘅 2 同 5，十二進制嘅 2，3，5。而 1/3 同 1/5 呢啲單數分母嘅分數，只可以循環小數嚟表示。

分數同小數換算値| 因數 | 八進分數 | 八進小數 | 六進小數 | 十進小數 | 十進分數 |
| --- | --- | --- | --- | --- | --- |
| 2 | 1/2 | 0.4 | 0.3 | 0.5 | 1/2 |
| 3 | 1/3 | 0.2525… | 0.2 | 0.3333… | 1/3 |
| 22 | 1/4 | 0.2 | 0.13 | 0.25 | 1/4 |
| 5 | 1/5 | 0.1463… | 0.1111… | 0.2 | 1/5 |
| 2×3 | 1/6 | 0.12525… | 0.1 | 0.1666… | 1/6 |
| 7 | 1/7 | 0.1111… | 0.0505… | 0.142857… | 1/7 |
| 23 | 1/10 | 0.1 | 0.043 | 0.125 | 1/8 |
| 32 | 1/11 | 0.0707… | 0.04 | 0.1111… | 1/9 |
| 2×5 | 1/12 | 0.06314… | 0.0333… | 0.1 | 1/10 |

計數
--

加數表| + | 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- | --- |
| 0 | 0 | 1 | 2 | 3 | 4 | 5 | 6 | 7 |
| 1 | 1 | 2 | 3 | 4 | 5 | 6 | 7 | 10 |
| 2 | 2 | 3 | 4 | 5 | 6 | 7 | 10 | 11 |
| 3 | 3 | 4 | 5 | 6 | 7 | 10 | 11 | 12 |
| 4 | 4 | 5 | 6 | 7 | 10 | 11 | 12 | 13 |
| 5 | 5 | 6 | 7 | 10 | 11 | 12 | 13 | 14 |
| 6 | 6 | 7 | 10 | 11 | 12 | 13 | 14 | 15 |
| 7 | 7 | 10 | 11 | 12 | 13 | 14 | 15 | 16 |

乘數表| × | 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- | --- |
| 0 | 0 | 0 | 0 | 0 | 0 | 0 | 0 | 0 |
| 1 | 0 | 1 | 2 | 3 | 4 | 5 | 6 | 7 |
| 2 | 0 | 2 | 4 | 6 | 10 | 12 | 14 | 16 |
| 3 | 0 | 3 | 6 | 11 | 14 | 17 | 22 | 25 |
| 4 | 0 | 4 | 10 | 14 | 20 | 24 | 30 | 34 |
| 5 | 0 | 5 | 12 | 17 | 24 | 31 | 36 | 43 |
| 6 | 0 | 6 | 14 | 22 | 30 | 36 | 44 | 52 |
| 7 | 0 | 7 | 16 | 25 | 34 | 43 | 52 | 61 |

用
-

北美洲加利福尼亞洲印地安人嘅尤基話（Yuki language）同墨西哥北柏美話（Northern Pame language），記數都係八進。尤基人利用手指罅計數。

攷
-

1. ↑  Gordon, Raymond G. Jr. 編 (2005), "Yuki", *Ethnologue: Languages of the World* (第15版), 喺2008-03-28搵到
2. ↑  Gordon, Raymond G. Jr. 編 (2005), "Pame, Northern", *Ethnologue: Languages of the World* (第15版), 喺2008-03-28搵到
3. ↑  Avelino, Heriberto (2006), "The typology of Pame number systems and the limits of Mesoamerica as a linguistic area" (PDF), *Linguistic Typology*, **10**: 41–60
4. ↑  Ascher, Marcia (1994), *Ethnomathematics: A Multicultural View of Mathematical Ideas*, Chapman & Hall/CRC, ISBN 0-412-989417

相關
--

* 二進制
* 十六進制
《**大事件**》（英文：Breaking News）係喺2004年上映嘅一部港產片，由杜琪峯執導，主要演員有任賢齊、張家輝同陳慧琳等；劇情描述香港警務處同鎗匪鬥智鬥力嘅過程，並且利用香港傳媒為彼此角力嘅工具。之後被改編為俄羅斯翻拍版本，嚮2009年5月7號上映。

劇情
--

電視台攝制隊無意中拍到軍裝巡邏小隊警員喺街頭被阿元（任賢齊 飾）率領嘅悍匪重創，一名警員更向匪徒舉手投降，令到香港市民嘩然。為咗重整士氣，全香港3萬名警察誓要捉拿疑犯歸案。重案組督察阿恆（張家輝 飾）追蹤阿元至一幢大廈，正要行動嗰時，副指揮官Rebecca（陳慧琳飾）就打算將整個行動現場直播。市民都屏聲靜氣，睇呢場電視史上前所未有嘅「大事件」。

阿恆同屬下戴上微型攝影機衝入現場，就發現大廈內匿咗另外一班劫匪，兩面受敵，形勢凶險；但係Rebecca就將片段剪咗。阿元喺大廈內挾持人質，並且將用手提電話錄影到嘅鎗戰影片發送畀傳媒。片段中顯示警察被悍匪迫退，令警務處大為尷尬，Rebecca因此誓要拉到阿元等人。

Rebecca力勸阿元投降，但係兩幫歹徒聯手對抗警察，談判間阿元愛上Rebecca。混亂下，阿恆成功救出人質，但係阿元亦同另一幫悍匪嘅阿頭阿春成功逃脫。Rebecca從阿元死咗嘅同黨仍然喺通話狀態嘅手提電話中，追蹤到阿元嘅位置。Rebecca從未見過阿元本人，而當阿元準備過馬路離開，追蹤佢嘅Rebecca就大意噉俾阿元挾持。阿恆想追上營救，但係阿元就一次又一次擊退阿恆。阿元帶住Rebecca去殺富豪目標，但警察憑Rebecca身上嘅微型攝影機追蹤嚟到，令阿元行動失敗。本來阿元可以鎗殺Rebecca，更要求佢舉手投降，但係Rebecca話「個show唔可以衰喺我手上」。阿元唔忍心Rebecca喪命，於是向阿天開鎗，阿恆於是將佢擊斃。

後記：第二日，阿春代阿元去打劫解款車，被當場擊斃。

演員
--

* 任達華 飾 CK（警務處副處長)
* 陳慧琳 飾 方潔霞／Rebecca／Madam Fong（警司）
* 張家輝 飾 張志恆（重案組督察）
* 張兆輝 飾 楊Eric（總警司）
* 許紹雄 飾 阿海
* 任賢齊 飾 陳一元
* 邵美琪 飾 周慧兒／Grace（警察公共關係科總督察）
* 林　雪 飾 阿葉
* 尤　勇 飾 張春
* 丁海峰 飾 張龍
* 李海濤 飾 彭中

各地電影分級制度
--------

|  |
| --- |
| **電影分級制度** |
| 國家／地區 | 級別 |
| 香港 | IIB |
| 台灣 | 輔 |
|

獎項
--

* 第二十四屆香港電影金像獎
	+ 最佳電影提名
	+ 最佳導演提名：杜琪峰
	+ 最佳女配角提名：邵美琪
	+ 最佳剪接提名：David Richardson
* 第十屆香港電影金紫荊獎
	+ **十大華語片**
* 第四十一屆金馬獎
	+ 最佳劇情片提名
	+ **最佳導演：杜琪峰**
	+ **最佳剪輯：David Richardson**
	+ 最佳動作設計提名：元彬
	+ 最佳視覺效果提名：馬文現
* 第十一屆香港電影評論學會大獎
	+ **推薦電影**
* 第七屆中國長春電影節最佳女主角最後五強
	+ 《大事件》陳慧琳

參考
--

1. ↑

連出去
---

* 《大事件》寰亞電影相關網站
* 《大事件》喺互聯網電影資料庫嘅資料（英文）
**廣東南方電視台**（粵拼：gwong2 dung1 naam4 fong1 din6 si6 toi4）
，又嗌**南方台**（naam4 fong1 toi4）或**TVS**，係中國廣東嘅省級電視台，2001年7月1號成立，同年12月20號開播。總部喺越秀區麓湖路7號。呢間電視台嘅播音語言係粵語同普通話。

2014年4月23號之前，佢同隔籬嘅廣東電視台都係唔同嘅機構。而佢屬下嘅「TVS」字樣台標喺2019年12月13號正式停用。

史
-

### 經濟電視同有線電視時期

2000年暑假嘅廣東有線卡通（今日嘅廣東少兒）頻道播出嘅節目表。嗰時每日09:00開台，23:00收台。
內文：廣東經濟電視台同廣東有線廣播電視台
電視台早期係廣東經濟電視台同廣東有線廣播電視台呢兩間完全獨立嘅機構，前者喺1994年12月22號開播，後者喺1993年12月4號開播。嗰時廣東經濟台凈得一個頻道，廣東有線台屬下有都市、影視、體育、信息、購物、及卡通等6個頻道咁多。不過佢哋喺廣州地區嚟講出名開台遲收台早，最夜嘅頻道到23:30（UTC+8）變黑屏或雪花，直到第二日16:00先至有節目。後嚟無耐部分頻道改到06:00開播，最晏都唔過09:00，收台時間亦推遲到01:00。而收台畫面直到2001年先至有彩條信號取代咗原有變黑屏或雪花嘅畫面。

### 兩台合併

由於廣電總局喺2001年7月1號話取消有線電視，結果有線屬下嘅都市、信息、影視、購物、卡通等5條頻道冚唪唥同廣東經濟台合併而新成立咗呢間機構。合併咗之後，原先廣東經濟電視台變成南方電視台1套，屬下嘅都市、信息、影視、購物同卡通分別變成2、3、4、5、6套節目，而體育台搬到廣東電視台屬下。同年12月20號，電視台屬下所有頻道正式開播。

### 頻道大變身

從2003年開始，南方電視台屬下所有頻道開始陸續變身。其中廣東有線都市頻道（第1台）改名做南方都市頻道；影視頻道從第2台調到TVS-4；信息頻道調到TVS-3；雖然購物同卡通頻道位唔變，但購物頻道改組成科教頻道，隨後卡通頻道亦改名做少兒頻道。同年年底，少兒頻道改名做少兒女性頻道；信息頻道改組做綜藝頻道。

2004年7月28號，南方都市頻道上星之後改名做南方衛視。隨後無耐，經濟頻道亦改名做經視頻道；時隔1年又4個月，科教頻道退出南方電視台，改成廣東電視台屬下嘅新聞頻道，而原先少兒頻道嘅位改成TVS-5。

南方電視台嘅主控中心喺廣東電視台嘅演播廳入面
2011年10月15號20:00，電視台同上海東方購物頻道搞合作，推出咗另一個購物頻道——TVS東方購物頻道。節目播出內容主要轉播東方購物頻道。

### 廣東電視台時期

2014年4月23號，南方電視台、南方廣播電影電視集團同廣東電台、廣東電視台合併，組成而家嘅廣東廣播電視台。雖然南方電視台重係繼續營運，但屬下頻道名開頭全部加咗「廣東」兩個字，原先嘅南方少兒女性頻道打回頭成廣東少兒頻道；南方綜藝頻道改名成廣東綜藝頻道；原先科教頻道組啲人同南方經視頻道合作，組成廣東經濟科教頻道。

2016年10月17號，電視台屬下嘅廣東東方購物頻道改名做南方購物頻道。

2017年11月28號，電視台屬下嘅南方傳媒正式透露，為咗實現4K嘅策略，喺2017年12月20開始率先喺廣東影視頻道搞，期間亦將頻道所屬範圍摱到廣東廣播電視台屬下。同年12月23號18:00，原TVS-4正式換成同廣東衛視一樣品種嘅臺標重摱到廣東廣播電視台屬下，從而TVS-4正式成為歷史。

2019年12月13號，由於廣東電視台同隔籬嘅南方電視台完全整合，所以屬下嘅頻道亦冚唪唥統一用嗮紅色嘅「广」字台標，令「TVS」稱呼正式成為歷史。

2022年7月29號晚黑，南方衛視正式改名做大灣區衛視。

台徽
--

呢度寫嘅係南方電視台以前用過嘅台徽：

* 1993～20011993～2001
* 2001～20042001～2004
* 2004～20112004～2011
* 2011～而家2011～而家

各個頻道嘅台標用法都差唔多。多數規律係中間「TVS」字樣，左邊擺住橙底帶「南方」嘅白字，右邊有頻道冧巴。而南方衛視喺台標右上角加咗粒星星。雖然廣東有線廣播電視台喺2001年被取消咗，但台徽重喺電視採訪嘅咪牌用緊。

屬下頻道
----

* TVS-1：廣東經濟電視→南方經濟→南方經視→廣東經濟科教
* TVS-2：廣東有線都市→南方都市→南方衛視→廣東南方衛視→大灣區衛視
* TVS-3：廣東有線信息→南方綜藝→廣東綜藝→4K超高清
* TVS-5：廣東有線卡通→南方少兒→南方少兒·女性→廣東少兒

曾經係屬下頻道
* 前TVS-5：南方科教→廣東新聞
* 前體育台：廣東有線體育→廣東體育
* TVS-4：廣東有線影視→南方影視→廣東影視

註同攷
---

註
1. ↑  卡通頻道嗰時平時喺09:00開台，但喺寒暑假期間改為12:00到13:00期間開台。
2. ↑  呢度講嘅係今日嘅國家新聞出版廣播電影電視總局
3. ↑  呢度講嘅唔係而家機頂盒入面播緊嘅東方購物頻道，嗰間嘢喺2004年4月1號開播，同嗰時嘅南方購物頻道無關。

攷

1. ↑  〈广东经济电视台正式开播省委书记谢非提出四点要求〉. 原著喺2014年5月2號歸檔. 喺2016年6月30號搵到.
2. ↑  2002年文章回顾：广东电视大变局  博客网 （2005-07-06）
3. ↑  南方卫视 S4114
4. ↑  东方购物 互聯網檔案館嘅歸檔，歸檔日期2020年3月3號，. 东方CJ
5. ↑  两台合并 台网联动 制播分离 互聯網檔案館嘅歸檔，歸檔日期2016年3月4號，. 人民网
6. ↑  4K新时代助力新征程 —2018年广东影视频道资源推介会

出面網頁
----

* 南方电视台官方网站
* TVS南方社区
* TVS东方购物

| * 睇
* 傾
* 改
廣東廣播電視台（GRT／荔枝台） |
| --- |
| 廣東衛視P · 珠江J · 體育J P · 公共J P · 嘉佳卡通P · 新聞J P E · 會展P · 國際J P D H E · 移動P · 高爾夫P · 房產J P E · 郵輪旅遊P · 嶺南戲曲J D H · 廣東影視J P · 廣東經濟科教P · 大灣區衛視J P · 廣東綜藝J P · 廣東少兒P · 南方購物P① · 嘉佳卡通P |
| 已停播 | 廣東有線廣播電視台 · 歐洲足球P · 天天購物P · 英語輔導P E · 珠江電影J P |
| 註：P——普通話播出　　J——粵語播出　　D——潮州話播出　　H——客家話播出　　E——英文播出①：2011年10月15號由上海東方傳媒集團同上海廣播電視台一齊合作，授權畀南方電視台播，但2016年10月16號深夜因為同上海東方傳媒嘅合作到期而改名。 |
《**薩拉熱窩嘅羅密歐同朱麗葉**》（**Romeo and Juliet in Sarajevo**）係一部由美國公共電視網（英文：PBS）、加拿大廣播公司同加拿大國家電影局（英文：National Film Board of Canada）夾份製作嘅紀錄電影，1994年完成，紀錄低喺南斯拉夫內戰（塞爾維亞文：Ратови у Југославији）波斯尼亞戰爭期間，號稱第二次世界大戰之後最慘烈嘅薩拉熱窩圍城戰（塞爾維亞文：Опсада Сарајева），有一對青春小情人想逃離被戰火封鎖嘅危城薩拉熱窩，最後畀軍隊射殺嘅真人真事。

背景
--

爾對拖友同其他好多波斯尼亞男女一樣，各有信仰背景，後生仔Бошко Бркић（1968.05.13–1993.05.19）係塞爾維亞裔波斯尼亞人，後生女Адмира Исмић（1968.08.11–1993.05.19）係波斯尼亞克裔穆斯林。對拖友自從喺薩拉熱窩一個除夕派對相識，已經拍拖9年，原本住喺薩拉熱窩。喺薩拉熱窩被圍困一年之後，因爲生活實在變得太艱難，對拖友決定去後生仔喺塞爾維亞嘅老家避難。

對拖友本來已經疏通好，講掂數兩人會喺1993年5月19號下晝5點鐘出城，到時交戰雙方就會停火。點知就喺對拖友行到米利亞茨卡河（塞爾維亞文：Миљацка）上嘅Vrbanja橋之際，突然有人開槍，後生仔首先中槍死咗，後生女轉頭又中槍受傷。後生女爬向後生仔條屍，攬住佢一直到一個骨之後連姖都死埋，兩人死時得25歲。美國記者Mark H. Milstein當時喺附近避緊難，親眼望到嗰對拖友中槍雙雙倒地上嗰剎那，佢影低嘅相成爲咗當時嘅國際要聞。好多大眾傳媒登咗嗰對拖友嘅屍嘅相，路透社戰地記者（英文：War correspondent）Kurt Schork（英文：Kurt Schork）（1947.01.25–2000.05.24）將隻故仔報道咗出來。嗰對拖友象徵住世上咸不剌受緊各樣衝突逼迫嘅人所受嘅苦。

Адмира Исмић同Бошко Бркић喺獅子墳場座墳墓
對拖友冧低嘅地方喺正交戰雙方僵持嘅戰場，所以曝屍咗8日塞爾維亞軍隊先至逼波斯尼亞戰俘趁住天黑走去執屍。波斯尼亞同塞爾維亞軍隊都指責係對方開槍。1996年4月16號，嗰對拖友嘅遺體被送返薩拉熱窩，然後同其他薩拉熱窩圍城戰嘅無辜犧牲者一齊安葬喺獅子墳場。

香港女歌手鄭秀文主唱嘅《薩拉熱窩的羅密歐與茱麗葉》（中島美雪作曲、林振強作詞）都係用爾件事做主題。

參攷
--

1. ↑  條橋家下嗌蘇阿達同奧爾加橋（塞爾維亞文：Мост Суаде и Олге）
2. ↑  "Schork's best piece from siege of Sarajevo" (英文).
3. ↑   YouTube上面嘅鄭秀文 Sammi Cheng - 薩拉熱窩的羅密歐與茱麗葉 (Official Music Video)

* "Romeo and Juliet in Sarajevo | FRONTLINE". 公共電視網（英文：PBS）.
* "The story of Sarajevo's Romeo and Juliet, 1993" (英文).
* Nikoleta Milasevic Dobraca (2021年5月19號). "Sarajevo's 'Romeo and Juliet', Enduring Symbols of Wartime Tragedy" (英文). 薩拉熱窩.

睇埋
--

* 羅密歐與朱麗葉

出面網頁
----

* YouTube上面嘅Sarajevo Romeo and Juliet
* 《薩拉熱窩嘅羅密歐同朱麗葉》喺互聯網電影資料庫嘅資料（英文）
* 《薩拉熱窩嘅羅密歐同朱麗葉》喺豆瓣嘅資料（大陸簡體）
**履歷**，又叫**履歷表**，係個人學歷同工作經驗嘅簡要陳述，通常用喺搵工、升學，希望可以得到見工或升學面試嘅機會。除咗叫履歷，好多時都會用英文 résumé 或者拉丁文 curriculum vitæ，或者就咁簡稱 CV。

履歷記載一個人嘅教育學歷、專長同埋工作經驗，有時會補充個人特質、興趣或期望等。主要目的通常係搵工或升學嘅人希望得到面試機會嘅工具，亦都係一份公司人事部或教育機構篩選候選人嘅程序之一，所以履歷非常重要。

一般履歷表應有項目
---------

履歷表喺唔同國家地區、唔同行業都會有唔同嘅要求。喺香港，一般嘅履歷表應有項目包括：

個人基本資料
履歷表最開頭一定要係自己個名，之後列出其他個人聯絡資料，例如：聯絡電話、地址、E-mail等，呢啲都係必要嘅，唔係嘅話僱主就聯絡唔到你。

應徵職位
簡單清晰列出你希望應徵嘅工作職位，唔使寫希望應徵嘅原因，唔係嘅話履歷會太長。

學歷
要以倒敍形式列出，先寫最高學歷，整齊嘅寫上年份，僱主睇嗰陣就一目瞭然。

工作經驗
可以根據工作嘅種類或工作嘅先後順序分類，寫上工作職位同工作內容，並同學歷一樣喺靠右邊或靠左邊整齊噉寫上工作年份。

其他活動
其他你認為重要而且對工作有幫忙嘅活動都可以喺呢部分列出，例如喺學校做過嘅職務、曾經做過義工等。

獎項/證書/專業考試
可以列出之前喺學校、工作攞過任何同工作有關嘅獎項、證書、專業考試資格等。

技能/語言
列出個人技能，例如電腦應用、打字速度等，同埋列出你可以講同寫嘅語言/語文。

可以返工日期
寫出幾可以返工，例如；即時、七日通知、一個月通知。

學術履歷表
-----

學術界用嘅履歷表（英文叫 curriculum vitae 或者 CV，唔叫 résumé）同一般嘅履歷表唔同，工作經驗部分會詳細寫低哂所有做過嘅學術職位，亦即係唔會撮要。其他部分包括發表過嘅學術論文、發表過嘅學術海報、出過嘅書、攞過乜嘢資助、喺乜嘢委員會或者學術研討會服務過等等。因為要寫咁多嘢，佢唔似普通嘅履歷表，可以幾版紙咁長，甚至幾十版紙。

藝術家嘅履歷表
-------

藝術家嘅履歷表（英文叫 CV，就算係撮要都唔叫 résumé）有啲類似學術履歷表，但係可以撮要。

出面網頁
----

* CV與CoverLetter撰寫技巧大公開

註
-

1. ↑  喺北美亦串 resumé 甚至 resume。英文 résumé 係法文借字，詞源係法文 résumé，但係法文原字係解 ｢撮要｣，唔解 ｢履歷｣；履歷法文係 curriculum vitae。
2. ↑  喺某啲英語地區，例如英國，résumé 同 CV 係同一樣嘢，但係喺第啲英語地區（例如北美），résumé 同 CV 係兩樣唔同嘅嘢。
**泡泡龍3**（英文：Puzzle Bobble 3），係由TAITO開發嘅彈珠消除類遊戲，1997年推出。

遊戲模式
----

Puzzle mode
它由一個級別分支組成，玩家在2條可能的路徑之間進行選擇，直到到達終點，總共30個級別。

* 練習模式
* 普通模式
* VER 2.5模式（即是經典模式，關卡與泡泡龍方塊2一樣）

Player vs Computer mode
故事模式嘅一種，展示每個角色嘅起源遊戲。擊敗所有角色後，玩家會欣賞一段關於他所玩過嘅角色嘅小結語。

* 練習模式
* 普通模式
* 困難模式

Player vs Player mode
多人模式。

Challenge mode
玩家技能分類嘅一系列級別。玩家可以獲得從1到20嘅Puzzle Bobble Grade認證。

評分準則：

* 完成關卡數目
* 平均時間
* 射泡泡數量
* 泡泡破滅數量
* 速度
* 技術
* 戰略
* 總評分（以A、B、C、D、E決定）

Win Contest mode
在比賽中您必須戰鬥並擊敗盡可能多嘅對手。為了獲得更多勝利，您將能夠組裝您嘅角色的圖片。另外，在這個模式下可以找到新的角色，一旦被擊敗，他們可以在其他模式下使用。

Collection mode
玩家可以搜索遊戲中任何可用的關卡，並進行玩。

Edit mode
自創關卡。

角色
--

主要角色
* 小傢伙
* Twinkle
* 普里喬
* 瑪麗娜
* 武藏
* 露娜露娜
* 傑克
* 超音速爆破人

解鎖角色
* 德布倫
* 渣滓
* 巴耶巴耶
* Pitch & Chap

參考
--

1. ↑  Puzzle Bobble 3，MobyGames

出面網頁
----

* 泡泡龍維基泡泡龍3
* 泡泡龍3影片
* 泡泡龍3線上遊戲
前列腺
**前列腺**（英文：prostate）舊時又叫**攝護腺**，係男人同一啲公嘅哺乳動物嘅生殖腺，負責製造濃厚嘅精液混合精子再射出體外，屬男性生殖系統嘅一部份。

解剖
--

前列腺係一個圓錐形腺體，形狀同大細都好似一粒合桃仁，位於骨盤裏面膀胱下面、前後左右四面包圍住尿道，被佢喺中間穿過。男仔嘅前列腺未發育，要到青春期佢先慢慢增大，到老人時開始退化。

由於前列腺後面同直腸相鄰，所以做直腸檢查嘅時候就可以摸到前列腺。

功用
--

前列腺係男性生殖系統嘅外分泌腺，會分泌一啲略帶鹼性嘅液體，結合由射精管運到嚟嘅精子混合成精液；呢啲液會中和殘留喺尿道啲酸性尿，有利精子生存。前列腺又會分泌前列腺特異抗原，促進精子活動。

疾病
--

最常見嘅前列腺病係前列腺肥大（中文：前列腺肥大），係由於前列腺不斷增生所致；雖然增生係良性，但係肥大會壓住男人條尿道，令到屙尿有困難。

其他病仲有前列腺炎（中文：前列腺炎），有分急性同慢性，同埋前列腺癌。

其他動物
----

除咗男人之外，只係得公嘅哺乳類動物先有機會有前列腺，例如貓同狗。

參攷
--

1. ↑  台灣行政院農業委員會家畜衛生試驗所. 〈犬貓前列腺的腫瘤〉. 《動物疾病知識庫》. 喺2021年6月17號搵到.

睇埋
--


維基同享有多媒體嘅嘢：  
**Prostate**

|  |  |
| --- | --- |
| Stub icon | 呢篇**前列腺**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
在拓撲學及數學的其它相關領域，給定拓撲空間 *X* 及其子集 *A* ，如果對於 *X* 中任一點 *x*，*x* 的任一鄰域同 *A* 的交集不為空，則 *A* 稱為在 *X* 中**稠密**。直觀上，如果 *X* 中的任一點 *x* 可以被*A*中的點很好的逼近，則稱 *A* 在 *X* 中**稠密**。

等價地說，*A* 在 *X* 中**稠密**當且僅當 *X* 中唯一包含 *A* 的閉集是 *X* 自己。或者說，*A* 的閉包是 *X* ，又或者 *A* 的內部是空集。

度量空間中的稠密集
---------

在度量空間(*E*,*d*)中，也可以定義稠密集為： *A* 在 *E* 的一個子集 *X* 中**稠密**當且僅當對於 *X* 中的任一元素 *x* ，都存在 *A* 中的一個元素列，其極限是 *x* 。

如果 *E* 是一個完備的度量空間，那麼一列在 *E* 中稠密的開集 {\displaystyle {U\_{n}}\_{n\leq 1}} 的交集：{\displaystyle \cap \_{n=1}^{\infty }U\_{n}} 仍然在 *E* 中稠密。這個結論可以由貝爾範疇定理直接推出。

例子
--

* 每一拓撲空間是其自身的稠密集。
* 有理數域和無理數域是實數域中的稠密集（在通常拓撲意義下）。
* 度量空間{\displaystyle M}是其完備集{\displaystyle \gamma M}中的稠密集。

睇埋
--

* 可分空間 存在可數稠密集的空間。
* 無處稠密集 意如其文。
| How to read a taxoboxHow to read a taxobox**恆河鱷** |
| --- |
| 響聖地牙哥動物園(San Diego Zoo)飼養嘅雄性恆河鱷響聖地牙哥動物園(San Diego Zoo)飼養嘅雄性恆河鱷 |
| 瀕危指標 |
| 瀕危 (EN) |
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 脊索動物門 |
|
|
|
|
|
|
|
| 綱 | 爬蟲綱 |
|
|
|
|
|
| 目 | 鱷目 |
|
|
|
|
|
|
|
|
| 科 | 食魚鱷科 |
|
|
|
|
|
| 屬 | ***Gavialis*** |
|
|
|
|
|
|
|
| 種 | ***G. gangeticus*** |
|

 |
|
| 二元學名 |
| ***Gavialis gangeticus***(Gmelin, 1789) |
|
|
|
|
|
|
|
|
|
|
|
|
|
|
|

**恆河鱷**，又名**食魚鱷**。係一種身體修長、體色為橄欖綠色嘅鱷魚品種。亦係食魚鱷科中唯一現生種類。由於佢個咀似個缽，印度當地話稱缽為「ghara」，所以當地人稱佢為「gharial」，意為「有缽嘅」。英文裏面「gavial」係「gharial」嘅誤記。

生理特徵
----

恆河鱷有長而窄嘅顎，可以有成 100 隻牙，重多過其他鱷魚，用嚟幫佢哋捉魚。大隻鱷公嘅吻部開端有一個肉質嘅圓形突起，但功能上暫時重未清楚。

分布
--

恆河鱷係一種淡水鱷魚，主要分布響印度河，恆河，馬哈拉迪河同布拉瑪普特拉河呢 4 條河，以前響孟加拉都有，但而家已經冇晒。

生活習性
----

恆河鱷鍾意住響水流又急又深，水質較為好嘅河裏面。喺所有鱷魚中，恆河鱷留響水中時間最長（1 個鐘頭以上），因此爬上陸地後，無辦法似其他鱷魚噉用四肢平穩爬行。雖然恆河鱷係世界上最長嘅鱷魚之一，但未傳出食人事件。

繁殖動向
----

每年3-4月生蛋，響河岸沙地掘窿築巢。每次生30至50隻蛋（聽講更有90隻蛋記錄）。而所生嘅蛋亦係所有鱷魚當中最大嘅。

雌鱷守住鱷魚巢，會有少少攻擊性，係一種警戒心非常強嘅鱷魚。同其他鱷魚唔同，佢個口無咁大，載唔到鱷魚仔，所以孵出鱷魚仔後，雌鱷會引導鱷魚仔落水邊。大約8~12歲時先到性成熟期，嗰時身長已超過3米。

保育現狀
----

佢同其他鱷魚一樣，因為身上嘅皮係製造皮件嘅原料而遭到捕殺，數量急劇減少。尼泊爾同印度近年嚟推動保育有關鱷魚嘅計劃，現已重新建立恆河鱷嘅族群數目。

相似種
---

* 馬來長吻鱷

相簿
--

雄性恆河鱷Close-up

資料來源
----

* 《自然珍藏系列：兩生爬行類圖鑑》ISBN 957-469-519-0
* 《牛頓雜誌》第238期，2003年6月號

參考
--

* a less formal article, great photos
* photo of a large specimen in the wild
* teeth and feeding
* excellent photos from Fort Worth Zoo
* a charming folk tale
* species summary from Sedgwick County Zoo
* ITIS Taxonomic Serial No.: 202217
**漢桓帝劉志**（粵拼：hon3 wun4 dai3 lau4 zi3）
（桓讀緩；132年—168年1月25號），係東漢第十一個皇帝（146年8月—168年1月在位）。

佢係漢章帝劉炟嘅曾孫，河間孝王（孝穆皇）劉開嘅孫仔，蠡吾侯（孝崇皇）劉翼個仔。

146年，漢質帝過身，大將軍梁冀擁立劉志做皇帝，就係漢桓帝。

桓帝對於梁冀長期專權好不滿。159年，桓帝同宦官合謀，派兵包圍梁冀大宅，收番梁冀嘅大將軍印綬，梁冀知道大勢已去，於是自殺。雖然冇咗外戚專權，但係跟住就係宦官嘅腐敗，引起好多人不滿，但係桓帝都仲繼續縱容啲宦官做壞事，而且佢又係一位鹹濕（大墨魚）皇帝，後宮人數多到有成五、六千人。

後世對漢桓帝嘅評價一般唔係好好，因為喺佢在位嗰陣有好多事發生，當中包括第一次「黨錮之禍」。諸葛亮寫《出師表》，提到自己同劉備談論國事嗰陣，「未嘗不嘆息痛恨於桓、靈也」。

漢桓帝喺168年去世，因為無仔，傳位畀佢堂侄漢靈帝。

家庭
--

### 后妃

* 梁女瑩
* 鄧猛女
* 竇妙
* 貴人郭氏
* 貴人田聖

### 女

* 劉華，封陽安長公主
* 劉堅，封潁陰長公主
* 劉修，封陽翟長公主

| * 睇
* 傾
* 改
漢朝皇帝 |
| --- |
| 西漢 | 高帝  · 惠帝  · 前少帝  · 後少帝  · 文帝  · 景帝  · 武帝  · 昭帝  · 昌邑王  · 宣帝  · 元帝  · 成帝  · 哀帝  · 平帝  · 孺子嬰（定安公） |
| 王莽（新朝皇帝）  · 更始帝  · 建世帝 |
| 東漢 | 光武帝  · 明帝  · 章帝  · 和帝  · 殤帝  · 安帝  · 北鄉侯  · 順帝  · 沖帝  · 質帝  · 桓帝  · 靈帝  · 弘農王  · 獻帝 |
| 

---

中國君主 ‧ 三皇五帝 ‧ 夏 ‧ 商 ‧ 周 ‧ 秦 ‧ 漢 ‧ 三國 ‧ 晉 ‧ 五胡亂華 ‧ 南北朝 ‧ 隋 ‧ 唐 ‧ 五代同十國 ‧ 宋 ‧ 遼 ‧ 西夏 ‧ 金 ‧ 元 ‧ 明 ‧ 清 |
駁咗綠色MON同兩架磁碟機嘅 Apple II
開咗蓋嘅 Apple II，可以見到爾架插咗3張擴充卡，左上角6號槽嗰張係磁碟機卡
**Apple II**ep1 pou1 tu1 係蘋果公司早期推出嘅一款畀屋企用嘅八位元個人電腦，1977年推出，用嘅中央處理器係速度大約 1 MHz 嘅 6502 處理器；喺佢流行之後，可能同電路圖正式公開咗有關，市面上好快就出現功能完全一樣嘅山寨貨，爾類山寨貨粵語統稱 AP IIei1 pi1 tu1。

佢跟機淨係用得 BASIC 同透過監督程式直接用機器語言；最初用嘅係一隻蘋果自己設計嘅 BASIC，淨係用得整數，後來換咗隻叫 Applesoft，用得浮點數，但係其實係微軟產品，兩隻 BASIC 一啲關係都冇。用浮點數嘅型號叫 Apple II+。

最初佢淨係用得磁帶，而且淨係錄得資料，唔係用來錄音，後來有得用五吋碟，五吋碟嘅操作系統叫 DOS。同當時其他牌子嘅個人電腦唔同，佢淨係可以顯示大楷嘅 ASCII。佢嘅畫圖功能亦都特別怪，喺高解像度模式入面，像素並冇特定嘅顏色，而係根據顯像管嘅操作原理，由像素嘅位置同隔籬有冇嘢來決定像素嘅顏色。

蘋果公司後來出咗出得細楷嘅 Apple IIe 同 Apple IIc，再之後出咗用十六位元嘅 65816 處理器嘅 Apple IIgs，但係因為嗰陣 IBM PC 已經推出咗，gs 已經唔夠打，結果取代 Apple II 嘅並唔係 Apple IIgs 而係 Macintosh。

常見擴充
----

Apple II 嘅視訊輸出係 NTSC 制式嘅電視訊號，喺香港如果唔駁MON，就一定要加 PALpeu1 卡先駁到電視機。

臺灣嘅一間公司後來幫 Apple II 設計咗張中文卡，因為部機原本英文淨係用得大楷，中文內碼揀咗用細楷倉頡碼加空格，中文顯示淨得10行，每行17字，收字聲稱跟當時臺灣嘅官方標準，但係其實可以打到第啲字出來lei，包括一啲根本唔存在嘅字。中文卡用來lei顯示嘅係部機本身嘅高解像度模式，所以用中文卡一定要駁綠色MON或者橙色MON，如果駁彩色MON或者駁電視，啲中文字形就會變成顏色，會睇唔清楚啲字。

另外，因為部機本身嘅文字幕淨係可以顯示 24 行，每行 40 個 ASCII 字符，喺商業應用會唔係好夠，於是有啲廠商出咗一啲叫 80-columnbaat3 sap6 ko1 lam4 卡嘅嘢，等部機可以出到每行 80 個字符；爾 ji1啲卡因為要輸出雙倍嘅視訊，所以唔係用部機本身嘅嘅繪圖模式，而係真係有電路輸出自己嘅視訊，所以用爾啲卡一定要駁MON，當然亦都唔可以出中文。

註
-

1. 1 2  "Colour Without Colour: Apple II Computer Graphics". *Paleotronic* (英國英文). 2018年10月3號. 喺2023年4月2號搵到.
2. 1 2  Rebecca (2022年11月30號). "Apple II Explained: Everything You Need To Know" (美國英文). 喺2023年4月3號搵到.
3. ↑  Schäfer, Patrick (2008年8月22號). "Apple II Schematic Diagrams" (美國英文). 喺2023年4月3號搵到.
4. ↑  張壽萱; 徐建毅; 張建生 (1984年). 《中文信息的計算機處理》 (中國中文). 上海: 宇航出版社.
5. ↑  《倉頡中文資訊碼》. 零壹中文電腦叢書.第4卷. 簡介.

|  |  |
| --- | --- |
| Stub icon | 呢篇**Apple II**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
描繪一個腦喺度諗嘢嘅圖；「腦同心靈係咪同一樣嘢？」呢條問題喺廿世紀初相當受關注。
**心腦同一論**（粵拼：sam1 nou5 tung4 jat1 leon6；英文：**mind-brain identity theory**）係一種心靈哲學觀點，認為人腦等同於人嘅心靈。

根據典型嘅心腦同一論，心靈入面發生嘅事－感知、思緒同想像等等－冚唪唥都同腦入面發生嘅物理事件－神經細胞之間嘅訊號－有所對應。

概論
--

睇埋：神經科學、腦同埋心靈
心靈哲學（philosophy of mind）係哲學嘅一門，專門思考心靈相關嘅問題。廿一世紀初嘅心靈哲學同埋相關科學領域多數都認同心腦同一論，意思即係主張腦等同於心靈。根據典型嘅心腦同一論，心靈入面發生嘅事－好似係感知、思緒同想像等等－每件都係同腦入面發生嘅某啲物理事件（例如神經細胞之間嘅訊號）有所對應。

基本上，一個相信心腦同一論嚟研究心靈嘅人會攞住佢研究嗰種心靈現象，並且用神經造影方法，睇吓個腦嘅邊啲物理特性同佢研究緊嗰種心靈現象有統計相關，靠噉嚟劃出心靈同腦成點樣嘅對應；舉個簡單例子，家陣個研究者研究緊想像力，佢可以一路要受試者做要求想像力嘅工作（假設「想像力」呢個詞有明確嘅定義）一路用腦電圖方法睇住大腦皮層各橛嘅電活動，如果大腦皮層有幾橛嘅電活動同「係咪用緊想像力」完全冇統計相關嘅話，噉呢幾橛大腦皮層當中嘅物理過程就應該同想像力唔啦更。

基於心腦同一論搞嘅認知科學研究喺廿世紀經已取得相當大嘅成功，所以廿世紀嘅科學界基本上接受咗心腦同一論。例如廿世紀中就有心靈哲學家噉樣講：

|  |  |  |
| --- | --- | --- |
| 「 | 原版英文："The logical objections which might be raised to the statement 'consciousness is a process in the brain' are no greater than the logical objections which might be raised to the statement 'lightning is a motion of electric charges'."
粵文翻譯：對於『意識係腦裏面嘅一個過程』呢一句陳述能夠作出嘅邏輯反駁，並唔大過對『閃電係電荷嘅郁動』呢一句陳述能夠作出嘅邏輯反駁。 | 」 |

睇埋
--

* 心身二元論，可以算係心腦同一論嘅相對。
* 心靈科學
* 哲學喪屍
* 瀕死體驗
* Ghost in the machine
* 智商嘅遺傳度

文獻
--

* Dirckx, S. (2019). *Am I just my brain?*. The Good Book Company.
* Place, U. T. (1956). "Is Consciousness a Brain Process?" (PDF), *British Journal of Psychology*, 47, pp. 44–50.

攷
-

1. 1 2 3  Ryle, G. 1949, *The Concept of Mind*, London: Hutchinson.
2. ↑  Putnam, H. 1960, 'Minds and Machines', in S. Hook (ed.), *Dimensions of Mind*, New York: New York University Press.
3. ↑  Place, U.T. (1954). The Concept of Heed, *British Journal of Psychology*, 45: 243–255.

拎
-

* The Mind/Brain Identity Theory. *Stanford Encyclopedia of Philosophy*.
座標:  北緯22°26′56.01″東經114°00′22.36″

聚星樓
**聚星樓**，又叫**魁星塔**、**文昌閣**，當地叫**文塔**，係香港一塔。佢喺屏山上璋圍北面，係香港屏山鄧氏聚居嘅風水塔。

屏山鄧氏族譜有話，聚星樓係由屏山鄧族七世祖，寧國府正堂鄧彥通起嘅，過600年，佢係香港現存最舊嘅古塔，係屏山文物徑重點古蹟之一。聚星樓喺2001年12月14號列做香港法定古蹟。

座塔點來
----

據鄧族父老相傳，當地立村嗰時，風水先生指當地依山環水，肯定子孫繁衍而千年不衰。但不足之處係……

1. 青山尖而高大，旺火為忌，宜多水而濟之；
2. 而西北缺口，北煞傷人，第時鄧族文官升堂，自有擋煞之法。但至於乜嘢叫「文官升堂」，當時風水先生淨係答：「天機不可盡泄」。

明朝洪武十五年（1382年），屏山鄧族第七世祖寧國府正堂鄧彥通受封，喺上任升堂嘅第一晚，佢夢見鄉下西北角上空星光燦爛，但群星突然落下，聚集喺西北嘅河口。鄧彥通夢中驚醒，並諗起立村時風水師傅講嘅嘢，回顧始祖去到佢雖然已經七代，但總共只得12個男丁，而其中有4個早死。鄧彥通內心不安，於是請風水師傅謀求擋煞之法。師傅說：「貴村之立村先師果然學問不凡。大人升堂而群星來會，應建樓以聚之，借助於眾星，自有雷霆萬鈞之威而北煞服焉。苟有文筆而無掌筆之才，不為用也！」鄧彥通恍惚大悟，於是喺度建立咗七級浮屠（即佛榙），恭奉文武諸神，擋北煞，鎮水災。果然，鄧彥通以後嘅七代人，生咗22個男丁，當中10個另起圍村，有幾個做咗壽官，有兩個起咗二公祠，有啲有成八、九十歲命，鄧氏家族喺屏山嘅男丁有1,500幾人。鄧氏喺明清兩代人材輩出，每每可以喺科舉金榜提名，士人同做官嘅不計其數，族人相信係呢座塔恭奉嘅文曲星庇佑，故此族人又叫呢座塔做「文塔」。

建築
--

聚星樓原高7層，但後來因風雨侵蝕，上面4層已經俾風災整冧咗，只剩低現時嘅3層。聚星樓呈六角形，建基於一矮台之上，主要以青磚以及麻石砌成。3層嘅聚星樓約莫高13公尺，最上層供奉主宰文運、掌管功名嘅魁星。聚星樓每層都有吉祥題字，由上層而下分別係「凌漢」、「聚星樓」同埋「光射斗垣」。

相
-

* 聚星樓底層 光射斗垣聚星樓底層 光射斗垣
* 聚星樓中層 聚星樓聚星樓中層 聚星樓
* 聚星樓頂層 凌漢聚星樓頂層 凌漢
* 聚星樓底層 內貌聚星樓底層 內貌
* 聚星樓外觀（背面）聚星樓外觀（背面）

開放時間
----

* 每日上晝9點至下晝1點；下晝2點至5點。
* 逢星期二、聖誕日、聖誕翌日、元旦日及農曆年初一至初三休息。

交通
--

| 路線冧巴 | 往返地點 | 落車地點 |
| --- | --- | --- |
| 西鐵綫 | 紅磡 - 屯門 | 天水圍站 |
| 輕鐵 |
| 610 | 元朗總站 - 屯門碼頭 | 屏山站 |
| 614 | 元朗總站 - 屯門碼頭 | 屏山站 |
| 615 | 元朗總站 - 屯門碼頭 | 屏山站 |
| 751 | 友愛站 - 天逸 | 天水圍站 |
| 751P | 天水圍站 - 天逸 | 天水圍站 |
| 761P | 元朗總站 - 天逸 | 坑尾村站、天耀站 |
| K65 | 元朗東 - 流浮山 | 經屏廈路 |
| 九龍巴士 |
| 53 | 荃灣（如心廣場） - 元朗（東） | 坑尾站 |
| 69M | 天瑞 - 葵芳鐵路站 | 天水圍鐵路站 |
| 69X | 天瑞 - 佐敦渡華路 | 天水圍鐵路站 |
| 265S | 大埔工業邨 - 天水圍市中心 | 天水圍鐵路站 |
| 269B | 紅磡碼頭 - 天水圍市中心 | 天水圍鐵路站 |
| 269C | 觀塘碼頭 - 天水圍市中心 | 天水圍鐵路站 |
| 269D | 沙田（瀝源邨）- 天富 | 天水圍鐵路站 |
| 276A | 太平 - 天恆 | 天水圍鐵路站 |
| 869 | 沙田馬場 往 天水圍市中心總站 | 天水圍鐵路站 |
| A37 | 機場（地面運輸中心）總站 - 朗屏站 | 天水圍鐵路站 |
| E37 | 機場（地面運輸中心）總站 - 天水圍市中心總站 | 天水圍鐵路站 |
| 城巴 |
| 969 | 天水圍市中心 - 銅鑼灣（摩頓台） | 天水圍鐵路站 |
|
| 專線小巴 |
| 33 | 元朗泰豐街 - 下白泥（經屏廈路） |
| 34 | 元朗泰豐街 - 流浮山（經屏廈路） |
| 35 | 元朗泰豐街 - 沙橋（經屏廈路） |
| 紅色小巴 | 元朗 - 屯門置樂花園/荃灣/佐敦道 |

睇埋
--

* 屏山 (香港)
* 屏山文物徑
* 元朗區

出面網頁
----

* 屏山文塔聚星樓
* 屏山文物徑及聚星樓
* 屏山古塔點解叫「聚星樓」
* 元朗屏山文物徑聚星樓
* 古物古蹟辦事處 — 文定古蹟：聚星樓
唔好同**五四屠殺**搞亂。
**五四運動**係中華民國一次社會運動，1919年5月4號喺北洋政府治下嘅京兆地方發生。呢次運動包括以青年學生為主嘅學生運動，以及廣大市民同商人等基層同中層都有廣泛參與嘅社會運動。成個運動包括示威、遊行、請願、罷課、罷工同暴力對抗政府等多種形式。事件起因係，第一次世界大戰結束之後，喺巴黎和會，列強將德國喺山東嘅權益轉讓畀日本，即係山東問題。當時北洋政府唔能夠捍衛國家利益，協調失敗，引起國人極度不滿，從而上街遊行以及罷學、罷工，罷市表達不滿。當時最著名嘅口號之一係「外爭國權（對抗列強侵權），內除國賊（懲處媚日官員）」「捍衛主權，內除國賊」。卒之中國代表冇簽到《凡爾賽條約》。

廣義上來講，五四運動係一次影響深遠、規模龐大嘅文化運動，包括早前「新文化運動」，對中國近代嘅政治、社會、文化、思想影響極之大。台灣教科書將五四運動同新文化運動拉埋一齊講，兩者合埋叫「五四運動」。

背景
--

### 新思想嘅傳播同埋白話文運動

西方思想喺晚清，尤其係甲午戰爭（又叫「中日黃海大戰」）之後大量傳入中國，並對年輕一輩中產生咗影響，但係，喺民國初年呢種影響隨住《新青年》等刊物嘅發展以及白話文運動嘅推展，自由、反抗傳統權威等嘅思想，影響咗學生以及一般市民。

### 北京大學為首開始改革

中國嘅教育制度喺清末嘅新政之中已經學習西方同埋日本嘅學制，到咗民初，高等教育獲得進一步嘅發展，喺北京大學校長蔡元培嘅領導下，引進咗開放嘅學風，提出「思想自由，相容並包」嘅辦學方針，李大釗、陳獨秀、章士釗、胡適、辜鴻銘（英國文學）、劉師培、魯迅（周樹人，教中國小說史）、錢玄同（教音韻學）、吳梅（教戲曲史）、劉半農（教新文學）等俾人請咗喺北大教書，同時培養學生獨立自主開放進步嘅思想同埋精神，呢種思想同埋精神成為咗五四運動嘅重要動力。

### 民初以來嘅反日以及國恥情緒

1915年，日本提出二十一條，北洋政府喺5月9號，接納咗其中大多數嘅要求，呢啲原本日方要求保密嘅協定，俾新聞界知道咗，激起咗民族主義嘅情緒，令中國知識分子同埋民眾對於日本以及「賣國」嘅政府強烈不滿，被認為係國恥，同時亦引發唔少嘅反日活動，呢種情緒喺五四運動裏面進一步發展而發揮作用。1917年8月14號，北京政府向德國宣戰，成為咗第一次世界大戰嘅「參戰國」。1918年初，日本向段祺瑞控制嘅北京政府提供咗大量貸款，並且協助組建同埋裝備一支中國參戰軍，啲貸款重俾人用喺安福國會龐大嘅賄選開支。

9月，北京政府同日本交換關於向日本借款嘅公文，作為借款嘅交換條件之一，又交換咗關於山東問題嘅換文，主要嘅內容有：

1. 膠濟鐵路沿線嘅日本國軍隊，除咗濟南留一個部隊之外，全部都調集喺青島。
2. 關於膠濟鐵路沿線嘅警備：日軍撤走，由日本人指揮嘅巡警隊代替。
3. 膠濟鐵路將會由中日兩國合辦經營。

北京政府喺換文入面，對日本嘅提議「欣然同意」，駐日公使章宗祥向日本政府親自遞交換文，後嚟俾北京學生打。中國對德宣戰，同日本一齊都係戰勝國，但係德國喺山東嘅權益就收唔返，反而俾日本擴大咗，呢一份換文就成為巴黎和會上日本強佔山東嘅藉口。

導火線
---

1919年1月，第一次世界大戰戰勝國喺法國巴黎召開「和平會議」，喺會議上，中國政府代表提出廢除外國在華勢力範圍、撤退外國在華駐軍等七項希望、取消日本強加嘅「二十一條」及換文嘅陳述書，但被拒絕。巴黎和會冇當中國係戰勝國，決定將德國喺中國山東嘅權益轉交日本，只係歸還八國聯軍侵入北京時被德國掠走嘅天文儀器。北洋政府重準備喺呢條合約上簽字。消息傳到中國之後，北京學生群情激憤，學生、工商業者、教育界同好多愛國團體紛紛通電，斥責日本嘅無禮行徑，並要求中國政府堅持國家主權。喺呢種情況下，和會代表提出關於山東問題嘅說帖，要求歸還中國喺山東嘅德租界同埋膠濟鐵路主權，以及要求廢除《二十一條》等合法條件。但結果，英、美、法、日、意等國唔理中國民眾呼聲，終於喺4月30號簽訂《協約國和參戰各國對德和約》，即《梵爾賽條約》，仍然將德國喺山東嘅權益轉送日本。喺巴黎和會中，中國政府嘅外交失敗，直接引發中國民眾嘅強烈不滿，從而引發五四運動。
1966年北京天安門一場慶祝活動
**無產階級文化大革命**mou4 caan2 gaai1 kap1 man4 faa3 daai6 gaak3 ming6，簡稱**文化大革命**man4 faa3 daai6 gaak3 ming6、**文革**man4 gaak3，係指喺1966年5月一路到1976年10月嗰陣喺中國入面，由中國共產黨中央委員會主席毛澤東帶頭搞出嚟嘅一場政治運動，連國家主席劉少奇，元帥彭德懷、賀龍等都俾人迫害至死。通常以三個階段理解，第一階段即係喺1966年5月嘅中國共產黨中央政治局擴大會議同8月嘅中共第八屆十一中全會通過發動「文化大革命」，同時通過《五．一六通知》同《關於無產階級文化革命的決定》開始咗文革。到第二階段，即係喺1969年4月中國共產黨第九次全國代表大會召開之後，開始咗一場全國性「鬥、批、改」運動。

1971年，毛澤東嘅接班人林彪墜機死咗之後，令文革降溫，1973年8月，江青、張春橋、姚文元、王洪文喺中共中央政治局組成「四人幫」，展開「批林批孔」運動。到1976年1月8號，總理周恩來死咗，全國人民自發嘅悼念活動演變成反四人幫群眾運動。一路到1976年9月9號毛澤東死咗之後，由華國鋒、葉劍英、李先念為核心嘅中央政治局打擊四人幫，四人幫倒台之後，華國鋒正式做咗毛澤東接班人，出任中國共產黨中央委員會主席（黨主席）。1977年8月，中國共產黨第十一次全國代表大會正式宣佈文化大革命結束。

文革期間，對全中國造成翻天覆地嘅破壞同損失，所以又有人叫呢場文革做「**十年浩劫**」。

背景
--

### 海瑞罷官

內文：海瑞罷官
針對幹部唔敢講真話呢個問題，毛澤東喺1959年4月，提倡要學海瑞「剛正不阿，直言敢諫」呢種精神。明史專家吳晗就喺6月發表咗《海瑞罵皇帝》、《論海瑞》、《海瑞罷官》等文章同劇本。1965年11月10號，上海《文匯報》登咗江青、張春橋策劃，姚文元寫嘅一篇文章：《評新編歷史劇〈海瑞罷官〉》，將《海瑞罷官》入面寫嘅「退田」、「平冤獄」同「單幹風」、「翻案風」拉埋一齊講。1966年4月，《人民日報》、《紅旗》雜誌先後登咗《*〈海瑞罵皇帝〉和〈海瑞罷官〉的反動實質*》、《*〈海瑞罵皇帝〉和〈海瑞罷官〉是反黨反社會主義的大毒草*》呢啲文。將皇帝罷咗海瑞個官，同廬山會議上撤消彭德懷職務拉埋一齊講，各界開始「揭蓋子」批判《海瑞罷官》，成為發動「文化大革命」導火線。

影響
--

文化大革命係一場中國嘅內戰，令中國無論喺政治、經濟、文化、思想同社會等方面，都有好大嘅改變，成為咗重要嘅轉捩點。佢嘅影響大致可劃分為以下幾項：

### 政治方面

毛澤東重新掌權
1959年大躍進失敗，毛澤東喺壓力下名義上退居二線，喺鄧小平提議下，由原本黨副主席兼全國人大委員長劉少奇繼任國家主席，不過毛澤東繼續擔任中國共產黨中央委員會主席同中央軍事委員會主席兩大要職掌握實權。

之後中央權力就由國家主席劉少奇、書記處負責人鄧小平同總理周恩來掌控，但係毛澤東一直想攞返個大權，加上佢唔滿意劉少奇佢哋嘅經濟政策，又唔希望中國出現兩個主席（毛主席同劉主席）。打敗劉少奇之後，佢重新執政，國家主席一直冇人做，而且喺個人崇拜盛行之下，佢俾人當正神咁拜，佢講嘅任何嘢都可以令人信服。

黨政機關癱瘓
毛澤東發動文革嘅任務係要貫徹建立共產主義世界嘅理想，但係江青、林彪佢哋就要奪取成個黨、政、軍機關嘅大權。

喺佢哋嘅策劃下，大批黨同國家嘅各級幹部俾人定為「走資派」，受到整肅，有啲位高望隆嘅元老更成為打擊嘅對象，全部俾人革職或俾人殺咗。中國黨政軍機關都受到衝擊，政治機制破壞，一切嘅工作都癱瘓晒。

### 經濟方面

經濟再次衰退
文革期間因為強調革命精神，稍為緩進嘅政策即刻俾人攻擊，令到啱嘅經濟建設方針同政策受到批判，合理嘅規章俾人廢棄咗。同埋由於要發動民眾鬥爭，令到工廠長期處於停工停產嘅狀態，農村動亂到爆，生產效率降低，物資短缺。人民嘅經濟因為咁受到嚴重嘅損害。

### 文化方面

文學作品、學術權威、古建築受到攻擊
文革嘅發動係以批判文藝作品為起點，〈海瑞罷官〉呢套劇嘅作者吳唅俾人批倒之後，好多學術界人士因為同佢辯護而俾人話係「反革命」。自此之後好多有才能同成就嘅知識分子，都俾人話係「反動學術權威」而受到鬥爭。

以江青為首嘅中央文化革命小組對文學藝術實行專制政策，好多優秀嘅作品都俾人當係傳播反黨意識嘅毒草而俾人禁制。

教育方面，由於紅衛兵嘅狂熱，令到學校要停課，搞到教育工作癱瘓。重有因為好多老師都俾學生批鬥，教育質量普遍下降。

唔少中、小學生都俾人煽動去參加紅衛兵，令到學校成日處於停課嘅狀態。大學方面，亦參與鬥爭同批判，令到學術界停滯不前。

好多珍貴文物建築，例如曲阜孔廟、北京頤和園都受到毀滅性嘅破壞。

### 思想方面

思想界大混亂
文化大革命將毛澤東嘅思想推到去極點，大家認為毛澤東嘅思想係啱嘅，所以一定要跟住毛澤東嘅思想做嘢。

喺一系列重大理論同政策問題上，毛澤東嘅思想俾四人幫利用，混淆是非，令到中華人民共和國建國十七年以嚟所確定嘅大量方針都俾人否定。批評毛澤東嘅言論俾人完全禁制咗之後，左傾思想同極端個人主義普遍咁蔓延，造成咗思想上嘅大混亂。

### 社會方面

秩序完全破壞
文革時期，社會上多數流行「革命無罪，造反有理」、「無法無天」嘅風氣，令到憲法、法律、黨章成為一紙空文，所以正常返工、生活同讀書嘅秩序都受到破壞。

而且由於毛澤東嘅個人崇拜，後生嘅紅衛兵多數認為「爹親，娘親，不如毛主席親」。因為咁樣，佢哋對自己嘅父母、師長進行批鬥，原本嘅倫理秩序就搞到亂晒。

同時間，因為當時武鬥盛行，甚至派系內戰；社會風氣敗壞，冤獄遍及全國，人民生命財產亦都冇保障。

相關人物
----

* 毛澤東
* 劉少奇
* 林彪
* 四人幫（江青、王洪文、張春橋、姚文元）
* 鄧小平
* 華國鋒
* 汪東興

睇埋
--

* 文革2.0

參考
--

1. ↑  〈文化大革命〉. 原著喺2007年10月11號歸檔. 喺2007年10月13號搵到.
2. ↑  〈對新編歷史劇《海瑞罷官》的批判〉. 原著喺2007年10月15號歸檔. 喺2007年11月6號搵到.

* 《「文化大革命」十年史》 嚴家其，高皋合著 ISBN 957-32-0316-2
* 《文化大革命的起源：大躍進（1958-1960）》 河北人民出版社 1989年 ISBN 20203748

出面網頁
----

* 文化大革命40周年
《**民國無雙**》，拉丁名**Res Publica Sinarum**，係電腦遊戲，以中華民國大陸時期軍閥背景，互相競逐。遊戲免費，回合制策略遊戲，概念來《大時代的故事》。《民國無雙》復刻大時代的故事，允許玩家可修改到遊戲引擎。

二零一零年七月，《民國無雙》發行首個正式版本1.0版。遊戲由香港遊戲工程師鄭立同台灣國立中正大學歷史研究所學生張承洲合作編寫。遊戲發佈一個月，中華人民共和國文化部便以「嚴重影響國家文化安全」為由，禁止《民國無雙》喺中國流通。

故事情節
----

民國初期，袁世凱死後，無人有足夠力量支配全中國。北洋政府主政下，因為府院之爭、貪污腐敗同軍閥割據，動蕩不安。孫中山理解到，需要自己軍隊革命，遂採用聯俄容共與國共合作嘅策略。一九二五年，蘇聯協助改造國民黨，成為列寧式政黨，黃埔建軍完成，共產黨員開始以個人身份加入國民黨，但此時孫中山到達北京後發病，賫志以歿。

遊戲內容
----

遊戲以一九二五年東亞做背景，內置勢力廿六個，玩家可揀任何勢力，或者自創陣營。遊戲允許玩家，扮演任何想扮演嘅軍閥，在民初時代改變歷史，例如統一東亞。

遊戲開發
----

《民國無雙》原生於批踢踢實業坊架空歷史板，該版長久以來，就有自制即時戰略遊戲嘅構想。二零零九年九月， chenglap 發佈咗一則遊戲企劃，復刻漢堂嘅《大時代的故事》，將中國近現代史，由北伐到對日抗戰，成段歷史實作為單機版遊戲。遊戲地圖系統參考《提督之決斷二》，而戰鬥系統則參考《戰國蘭斯》。二零零九年十一月十三號，作者發佈beta7版，定名為《民國無雙》。二零一零年二月開始，擴大咗製作組，好多志願者製作遊戲元件，經歷多次修正後，《民國無雙》1.0版於二零一零年七月廿一號面世，1.1版於同年九月廿九日公開，1.3版於二零一一年六月廿九號公開。

各方反應
----

### 中華人民共和國查禁

中華人民共和國文化部認為民國無雙「嚴重影響國家文化安全」，嚴禁此遊戲。各地文化局按照文化部要求，組織文化稽查執法人員對轄區內網際網路上網服務營業場所進行全面檢查，如果電腦內已經安裝民國無雙遊戲，要立即卸載。
民國無雙喺土豆網嘅遊戲影片，以及遊俠網嘅討論，全遭刪除，貼吧關閉。二零一一年八月，《民國無雙》喺中國大陸建立官網，遭到查禁。

### 遊戲模組

遊戲主程式內建修改器，《民國無雙》允許並鼓勵玩家自行創造遊戲模組。遊戲在發佈以後，好快玩家發佈各個版本，有滿洲國、台灣民主國、大韓民國為題嘅模組。

註
-

1. ↑  現代三國志 25萬人瘋民國無雙
2. 1 2 3 4  Chenglap. 〈民國無雙官方網站〉. 原著喺2010-07-25歸檔. 喺2010-09-16搵到.
3. ↑  鍾山區人民政府 (2010-08-17). 〈鍾山區文化稽查執法人員對市中心城區網吧進行網絡遊戲檢查〉. `{{cite web}}`: `|access-date=` requires `|url=` (help); Missing or empty `|url=` (help)
>  近期，網絡上出現一款名為《民國無雙》的非法遊戲，該款遊戲內容嚴重影響國家文化安全。按照文化部要求，鍾山區文化局喺接到通知後，立即組織文化稽查執法人員對轄區內互聯網上網服務營業場所進行專項突擊檢查。
4. ↑  大慶市讓胡路區人民政府 (2010-08-23). 〈銀浪街道嚴厲禁止《民國無雙》等網絡遊戲進入文化市場〉. `{{cite web}}`: `|access-date=` requires `|url=` (help); Missing or empty `|url=` (help)
>  按照區文化局關於制止《民國無雙》網絡遊戲及圖書進入網吧和書店經營的通知，近日，銀浪街道文化稽查人員利用週末休息時間，對轄區內所有網吧、書店進行了全面檢查…
5. ↑  大連經濟技術開發區網絡文化協會 (2010-08-14). 〈關於"全區所有網吧場所停止一切娛樂活動"的緊急通知〉. `{{cite web}}`: `|access-date=` requires `|url=` (help); Missing or empty `|url=` (help)

>  按照上級指示，禁止安裝及運行《民國無雙》遊戲，如果電腦內已經安裝，要立即卸載。

出面網站
----

* （白話文）民國無雙官方網站
* （白話文）民國無雙facebook
《孫子算經》入面嘅九因歌
**九因歌**，亦叫**乘數表**或者**乘法口訣**，係十進制乘數表，可以幫手計簡單乘、除同開方。佢係中國發明，現時文獻所示，春秋戰國用到依家，歷代只係字句同次序稍有唔同。完整嘅九因歌有乘式八十一項，唔計重覆嘅，就有四十五項。

西方文明古國嘅古希臘同埋古巴比倫都發明過乘數表，不過就複雜過九因歌好多。希臘乘法表有1,700百幾樣，而且唔夠全面。由於響13世紀之前佢哋計算乘法、除法好困難，所以可以除一個大數嘅人會被人視為數學家。歐洲直到13世紀初都唔知道呢種簡單嘅乘數表。13世紀初，東方嘅計算方法通過阿拉伯人傳入歐洲，歐洲人就學習呢個新方法。當時，用新法乘兩個數呢類題目，係大學嘅教材。

九因歌後嚟東傳入高麗、日本，經絲綢之路西傳印度、波斯。

記載
--

「九因歌」早喺漢代數學家劉徽《九章算術注》提過「九九」起源於中華神話人物伏羲之時。

粵讀法
---

乘數帶「一」之簡單口訣可用「得」或「如」，如「一三得三」、「七一如七」；其他相乘結果爲個位數之簡單口訣多數用「如」。好似「三二如六」、「四二如八」；相乘結果係整數「十」嘅口訣，多數用「終/中」，如「五六終三十」，「五八終四十」；「三」「三」相乘比較特別，用「歸」或「該」。廣東話讀乘數口訣靈活多變之餘，不乏古風，「得」、「如」、「終/中」、「歸」、「該」五字，盡顯古文之雅。

同當時其他國家嘅比較
----------

古希臘、古埃及、古印度、古羅馬無進位制，原則上要有無限大嘅乘數表，所以無可能有九因歌。例如希臘乘法表要列出7×8，70×8，700×8，700×8，7000×8……。相比之下，因為九九表係基於十進位制，7×8=56，70×8=560，700×8=5600，7000×8=56000，只需要7×8=56一個代表。

古巴比倫算術雖然早過希臘，但係都好過希臘嘅算術，因為巴比倫算術有位值制。不過巴比倫算術用60進位制，原則上一個「59×59乘數表」要1770項；由於「59×59乘法表」太大，巴比倫人唔用類似九因歌嘅乘數表。不過，考古學家發現巴比倫人用1×1=1、2×2=4、3×3=9……7×7=49、……9×9=81 ……16×16=256 …… 59×59=3481 嘅「平方表」。

古埃及無乘數表。考古家發現，古埃及人係通過累次加法嚟計乘數。例如計5×13，先將13+13得26，再加26+26=52，然之後再加13得65。古瑪雅人用20進位制，同依家世界通用嘅十進位制最接近。一個19×19乘法表有190項，多過九九表嘅45項三倍幾，但係就簡便過巴比倫嘅方法好多，但係考古學家到依家都未發現瑪雅乘數表。

內容
--

| 一 | 二 | 三 | 四 | 五 | 六 | 七 | 八 | 九 |
| --- | --- | --- | --- | --- | --- | --- | --- | --- |
| 一一如一 | 二一如二 | 三一如三 | 四一如四 | 五一如五 | 六一如六 | 七一如七 | 八一如八 | 九一如九 |
| 一二如二 | 二二如四 | 三二如六 | 四二如八 | 五二得一十 | 六二一十二 | 七二一十四 | 八二一十六 | 九二一十八 |
| 一三如三 | 二三如六 | 三三歸九 | 四三一十二 | 五三一十五 | 六三一十八 | 七三二十一 | 八三二十四 | 九三二十七 |
| 一四如四 | 二四如八 | 三四一十二 | 四四一十六 | 五四中二十 | 六四二十四 | 七四二十八 | 八四三十二 | 九四三十六 |
| 一五如五 | 二五得一十 | 三五一十五 | 四五中二十 | 五五二十五 | 六五中三十 | 七五三十五 | 八五中四十 | 九五四十五 |
| 一六如六 | 二六一十二 | 三六一十八 | 四六二十四 | 五六中三十 | 六六三十六 | 七六四十二 | 八六四十八 | 九六五十四 |
| 一七如七 | 二七一十四 | 三七二十一 | 四七二十八 | 五七三十五 | 六七四十二 | 七七四十九 | 八七五十六 | 九七六十三 |
| 一八如八 | 二八一十六 | 三八二十四 | 四八三十二 | 五八中四十 | 六八四十八 | 七八五十六 | 八八六十四 | 九八七十二 |
| 一九如九 | 二九一十八 | 三九二十七 | 四九三十六 | 五九四十五 | 六九五十四 | 七九六十三 | 八九七十二 | 九九八十一 |

參考
--

1. ↑  *The history of arithmetic*. Russell & Russell. 1965.
2. ↑  Lam Lay Yong (1992). *Fleeting Footsteps: Tracing the Conception of Arithmetic and Algebra in Ancient China*. World Scientific Publishing Co Pte Ltd. ISBN 9789810236960.
3. ↑  李儼 (1931). 《中算史論叢》.
4. ↑  《中國算學之特色》. 1934. p. 86.
5. 1 2  〈數學啓蒙九因歌 乘法口訣花臣多〉. 粵語協會. 2016-06-04.
6. 1 2  *The Universal History of Numbers: From Prehistory to the Invention of the Computer*. Wiley. 2000. ISBN 0471375683.
漢光武帝畫像
 **漢光武帝劉秀**（粵拼：hon3 gwong1 mou5 dai3 lau4 sau3）
（前6年—57年），字**文叔**man4 suk1，係漢代皇帝。佢恢復因王莽中斷嘅漢治，人稱後漢，或者東漢。佢係呢段時期嘅首任皇帝，死後廟號**世祖**sai3 zou2，謚號光武皇帝，所以後世人稱漢光武帝。

劉秀先祖係漢朝皇室成員劉買（舂陵節侯），但到佢嗰代，都同平民無異。佢住喺南陽（今日湖北棗陽）。佢阿爸做地方縣令，之但係佢又曾經喺街市賣過米。

王莽期間，天下大亂，劉秀同阿哥劉縯，跟住劉玄作反。公元23年，劉秀只係用人三萬，就打贏咗王莽嘅軍隊，聲望越嚟越勁。公元25年，劉秀終於坐上皇帝位，恢復國號「漢」，定都洛陽。

劉秀在位期間，逐漸剷除羣雄，又降低賦稅，興修水利，恢復咗當時疲弱嘅經濟。有人叫呢段時期做光武中興。

公元57年，佢死喺宮內，享年六十三歲，在位卅三年。

家族
--

### 后妃

* 郭皇后郭聖通
* 光烈皇后陰麗華

### 仔

* 東海恭王劉彊
* 沛獻王劉輔
* 濟南安王劉康
* 阜陵質王劉延
* 中山簡王劉焉
* 楚王劉英
* 漢明帝劉莊
* 東平憲王劉蒼
* 廣陵思王劉荊
* 臨淮懷公劉衡
* 琅邪孝王劉京

參攷
--

* 《後漢書》《光武帝紀》

| * 睇
* 傾
* 改
漢朝皇帝 |
| --- |
| 西漢 | 高帝  · 惠帝  · 前少帝  · 後少帝  · 文帝  · 景帝  · 武帝  · 昭帝  · 昌邑王  · 宣帝  · 元帝  · 成帝  · 哀帝  · 平帝  · 孺子嬰（定安公） |
| 王莽（新朝皇帝）  · 更始帝  · 建世帝 |
| 東漢 | 光武帝  · 明帝  · 章帝  · 和帝  · 殤帝  · 安帝  · 北鄉侯  · 順帝  · 沖帝  · 質帝  · 桓帝  · 靈帝  · 弘農王  · 獻帝 |
| 

---

中國君主 ‧ 三皇五帝 ‧ 夏 ‧ 商 ‧ 周 ‧ 秦 ‧ 漢 ‧ 三國 ‧ 晉 ‧ 五胡亂華 ‧ 南北朝 ‧ 隋 ‧ 唐 ‧ 五代同十國 ‧ 宋 ‧ 遼 ‧ 西夏 ‧ 金 ‧ 元 ‧ 明 ‧ 清 |
|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |
| --- |
| **下行路線** |
| 

|  |  |
| --- | --- |
|  |  |

 |

 |  | 

|  |
| --- |
| **上行路線** |
| 

|  |  |
| --- | --- |
|  |  |

 |

 |

 |

**分離式月台**（粵拼：fan1 lei4 sik1 jyut6 toi4）係一個比較特殊嘅地鐵車站樣。雖然話個車站嘅樣睇落去同島式月台或側疊式月台差唔多，但唔同嘅係，雖然話軌道嘅隧道同站廳嘅結構係分開咗，但係每個月台同站廳之間都有條聯絡通道接埋一齊。簡單啲講就係兩條軌道隧道嘅島式月台之間有個車站大堂或走廊響度；或者係側疊式月台嘅上下軌道隧道之間疊埋一齊，而隧道嘅一邊有聯絡通道去到站廳都得；重特殊啲嘅係雙洞整成嘅月台，啫係話兩條軌道隧道之間凈係得幾條聯絡通道響度，而通道之間係冇連埋一齊。如估車站入面有超過1個站廳嘅話，就可能係多窿分離島式月台。

圖集
--

* 廣州地鐵一德路站嘅分離式月台 廣州地鐵一德路站嘅分離式月台
* 香港地鐵北角站嘅分離式月台 香港地鐵北角站嘅分離式月台
* 蒙特利爾地鐵查理禾易斯站嘅分離式月台蒙特利爾地鐵查理禾易斯站嘅分離式月台
* 北京地鐵團結湖站嘅分離式月台北京地鐵團結湖站嘅分離式月台

睇埋
--

* 島式月台
* 側疊式月台
* 側式月台
宋帝昺像
宋少帝陵
**趙昺**（粵拼：ziu6 bing2，1271年—1279年），亦叫**宋帝昺**（sung3 dai3 bing2）或者**宋少帝**（sung3 siu3 dai3），係南宋末代皇帝，死嗰時得九歲。

生平
--

趙昺做皇帝之前封過**永國公**、**信王**、**廣王**同**衛王**等等。當時蒙古人攻打南宋，兵荒馬亂，南宋皇室同朝臣將軍都搏命向南邊走難，嚟到廣東建立行朝。1278年，重係細路嘅趙昺喺碙州梅蔚畀班大臣扶上皇位，改年號**祥興**（coeng4 hing1），改碙州做祥龍縣。後來蒙古人一路追落嚟，同宋朝軍隊喺崖山駁火，史稱「崖門戰役」。結果南宋輸咗。1279年，形勢無得挽，趙昺畀宰相陸秀夫孭住跳海，享年九歲。趙昺嘅死象徵住宋朝至此正式滅亡。

陵墓
--

而家深圳蛇口嘅赤灣有宋少帝陵。據講係趙昺條屍漂到赤灣，畀人見到，知道係宋帝昺，將佢就地安葬。1984年，喺香港趙氏宗親會聯同蛇口旅遊公司出錢修葺陵墓。而家係國家重點文物之一。

攷
-

1. ↑  〈崖山文化傳承靠什麼〉. 新浪網. 2015年6月15號. 喺2015年12月11號搵到.
2. 1 2  錢昊 (2014年10月9號). 〈謁宋少帝陵記〉. 深圳晚報. 喺2015年12月11號搵到.`{{cite web}}`: CS1 maint: url-status (link)
3. ↑  〈深圳宋少帝陵簡介〉. 欣欣旅遊網. 喺2015年12月11號搵到.
凳
有挨凭扶手嘅櫈
**凳**（粵拼：dang3），又寫成**櫈**，係用來坐嘅傢俬，用板加上凳腳做成，無靠背，無𢲲手。漢朝之前原來係指畀腳踏嘅「蹬具」。

細嘅凳叫凳仔，矮凳都得；長嘅凳叫長凳、橋凳或者係板凳；可以摺得埋嘅凳叫摺凳，摺得埋嘅凳仔又叫交倚。

至於有靠背／挨凭嘅「坐具」叫做椅，有得「倚」靠。

「椅，坐具後有倚者，今人俗呼椅子。」——《正字通》

語言
--

粵語入面**凳**（粵拼：dang3）呢隻字詞，查實幾古老，可以追溯到去中古漢語（唐宋）嗰度。

呢隻字詞被指係隨住中古漢語嘅龐大影響力傳到好多非漢語嘅語言當中，例如現代嘅泰國話入面就有隻字詞，

/taŋ˨˩/（國際音標）—用泰文字寫係 **ตั่ง**，可以羅馬化做 **tang**。
特指一種矮、四隻腳、有少少似床噉形嘅凳。

|  |  |  |
| --- | --- | --- |
| 

|  |
| --- |
| 2017 年喺曼谷影到嘅一張 **tang** |
| 2017 年喺曼谷影到嘅一張 **tang**  |

 |

凳喺各歐洲語言入面係噉叫嘅：

* 英文：**the chair**
* 法文：**la chaise**（陰柔）
* 意大利文：**la sedia**（陰柔）
* 德文：**der stuhl**（陽剛）

史
-

凳有過千年歷史。古埃及人畫有坐凳法老王像。中國唐朝之前都係坐響地蓆上面。

攷
-

1. ↑  康熙字典

拎
-

* 維基同享中有關凳嘅資源類
粤劇㙯術博物館入面啲建築
 **粤劇㙯術博物館**（粵拼：jyut6 kek6 ngai6 seot6 bok3 mat6 gun2）
係中國廣東廣州嘅一間以粵劇為主做展覽同表演、講解嘅大型博物館，2016年6月9號開放，位置喺荔灣區恩寧路同蓬萊路嘅交界北邊近荔枝灣涌邊附近。

史
-

2010～2011年，由於廣州地區當地居民對於保護當地嘅粵語同粵劇文化呼聲比較高，加上廣州地區冇同粵劇有關嘅大型藝術博物館，市政府考慮到好多市民嘅意願，決定喺荔枝灣三期改造工程入面搞間同專門畀粵劇表演同展覽、講解嘅博物館出嚟。2012年11月26號，博物館正式奠基，2013年7月嘅規劃重接受咗政府同平民嘅意見而將原先17畝嘅規劃整大到27畝。規劃確定後，博物館喺同年10月正式動工。2016年1月22號，博物館起好嗮。同年端午（2016年6月9號），博物館正式對外開放。

註
-

1. ↑  粤剧艺术博物馆昨奠基 八个设计方案请您来挑 大洋网 （2012-11-27）
2. ↑  〈粤剧艺术博物馆拟再次扩容〉. 南方日報. 2013-07-02.
3. ↑  粤剧艺术博物馆揭牌 传承岭南文化 互聯網檔案館嘅歸檔，歸檔日期2016年1月22號，. 新华网 （2016-01-21）
4. ↑  〈粤剧博物馆落成使用〉. 羊城晚报. 2016-01-22.`{{cite news}}`: CS1 maint: url-status (link)
5. ↑  〈粵劇藝術博物館周四迎客〉. 大公網. 2016-06-07.
圖 1：2011 年影到有人喺河內寫書法。佢寫緊嘅係「**祿**」呢隻漢字。隻漢字喺粵語入面讀做 **luk6**，而喺越南話入面就可以讀做 **lộc**。
圖 2：越南嘅書法字國語有陣時會將啲羅馬字當做方塊字噉嚟寫。  

Tân niên hạnh phúc bình an tiến （新年幸福平安進）  

Xuân nhật vinh hoa phú quý lai （春日榮華富貴來）
圖 3：書法字國語寫 **Việt**（**越**）呢隻字。
**越南書法**（粵讀：jyut6 naam4 syu1 faat3；越南文：Thư pháp Việt Nam / 書法越南），又或者叫**書法越南**，顧名思義係指越南嘅傳統書法，包含咗越南人寫字漢、字喃同國語字嗰陣用嘅書法—當中字漢同字喃係方塊字，而越南國語字就係羅馬字嘅變體，兩者涉及相當唔同嘅書寫技巧。

字漢同字喃
-----

一路直至廿世紀為止，越南嘅人寫嘢主要係用字漢（越南人對漢字嘅稱呼）同埋字喃（似漢字但專設計嚟寫越南話嘅文字）嘅。因為噉，越南一路都有字漢同字喃嘅書法。越南嘅字漢同字喃書法，被指係深受唐朝嘅影響，及後發展成自己嘅一套風格。

書法字國語
-----

**書法字國語**（意思係**國語字嘅書法**）係指越南國語字嘅書法。

喺 15 世紀之後，越南就有同西洋人接觸，開始有人嘗試用羅馬字嚟寫越南話。及後越南畀法國殖民，更加增強咗羅馬字嘅影響力。喺 1900 至 1910 年代，越南人開始大舉用羅馬字寫嘅越南話編寫文學，形成咗所謂嘅越南國語字。自從 1920 年代起，越南人書寫已經變成以羅馬字為主。用越南國語字寫書法（書法字國語）呢家嘢就隨即興起。

值得留意嘅係，書法字國語有陣時會「漢字化」：國語字嚟自羅馬字，傳統上係打橫寫嘅，有別於漢字同假名等嘅方塊字，而因為國語字寫嘅字詞長度參差不齊，喺某啲場合—例如係寫對聯—就好撈絞；於是越南人就諗到條計仔，將國語字「方塊化」，佢哋會將啲羅馬字砌做方塊噉嘅樣，將幾隻字母由左至右、由上至下噉嵌入一個方塊度。為咗藝術上嘅考量，其中幾隻字母會有啲變體，例如 **h** 會變做**の**噉。例子可以睇睇圖 2 噉。

睇埋
--

* 諺文
* 粵文拉丁化
* 新英文書法

越詞
--

1. ↑  Chữ Hán
2. ↑  Chữ Nôm
3. ↑  Thư pháp chữ Quốc ngữ

註釋
--

1. ↑  漢語傾向將形容詞擺喺名詞前面。相比之下，越南話同好多東南亞嗰頭嘅語言就成日將形容詞擺喺名詞後，而喺越南話入面**書法越南**係指**越南嘅書法**嘅意思。順帶一提，地理上近東南亞嘅粵語有時都會噉做，例子可以睇吓粵語裏面**貓公**同**貓乸**等嘅字詞。
2. ↑  呢點幾似粵字。
3. ↑  呢點同諺文有異曲同工之妙。

參考
--

1. ↑  "Vietnamese neglect Han-Nom heritage 互聯網檔案館嘅歸檔，歸檔日期2013年10月29號，.". *Viet Nam News*. February 14, 2012. Retrieved December 18, 2013.
2. ↑  "New book tells story of VN calligraphy". *Vietnam News*. Retrieved March 19, 2018.
3. ↑  Pamela A. Pears (2006). *Remnants of Empire in Algeria and Vietnam: Women, Words and War*. Lexington Books.

外拎
--


維基同享有多媒體嘅嘢：  
**書法越南**

* 越字書法：從過去到現代
* 梁山泊書法作品 Wayback Machine嘅版面存檔備份
**蔡明禧**（Daryl Choi），花名「蔡仔」，香港泛民主派政治人、前公民黨員，喺2019年香港區議會選舉參選西貢翠林選區，當選成為西貢區議員。

政治生涯
----

佢曾經係公民黨嘅成員，喺2019年3月退黨，本來無再諗住從政，但係因為香港修例風波，令佢決定參選2019年香港區議會選舉，迎戰前新民黨成員譚領律。喺香港修例風波入面，一度出現超過200萬人遊行反對逃犯條例修訂草案，但係親中派仍然支持修訂，因而選情大受困擾，蔡明禧最終當選。

在任區議員期間，蔡明禧關注區內維修同埋交通議題，亦不時喺Facebook向居民提供關於區內武肺疫情嘅資訊。

2021年，由於呂文光劈炮，蔡明禧因而做咗西貢區議會副主席。

事件
--

### 翠林邨業主法團改選前夕被親中派法團恐嚇

蔡明禧所屬選區內嘅將軍澳翠林邨，本來應該喺2020年3月舉辦業主周年大會改選法團，但因為武漢肺炎疫情拖延去到2021年1月。但係改選前夕，挑戰現任法團嘅「翠林是我家」（翠家）團隊收到現屆法團委員葉紹寧同1名自稱黑社會人士嘅死亡恐嚇，蔡明禧嘅議員助理仲收到佢哋偷拍嘅大頭相，以粗言穢語威脅蔡明禧佢哋停止為翠家助選。蔡明禧之後報警求助。翠家團隊喺接受《香港獨立媒體》採訪嘅時候，批評現任法團無建樹，喺邨內維修事宜表現唔理想，拒絕公開管理同清潔公司招標書詳情，又隱瞞財政透支。

### 參選第7屆香港立法會選舉

2021年，蔡明禧喺第7屆香港立法會選舉入面，參選新界東南選區地區直選，結果以6,718票落選。

參考
--

1. ↑  〈候選人簡介〉. *www.elections.gov.hk*. 喺2021-01-07搵到.
2. ↑  〈【區選埋位】有人因修例風波激發參選 有建制派臨陣退黨〉. 《Now 新聞》 (香港中文). 喺2021-01-07搵到.
3. ↑  〈【重奪區議會】西貢區候選人名單全面睇！立場比拼一文睇清｜壹週刊〉. 《壹週刊》 (香港中文). 原著喺2021-01-08歸檔. 喺2021-01-07搵到.
4. ↑  〈當選區議員名單〉. *www.info.gov.hk*. 喺2021-01-07搵到.
5. ↑  陳淑霞 (2020-09-23). 〈將軍澳隧道巴士轉乘站10月2日啟用 入將軍澳轉車最多慳5.1元〉. 《香港01》 (香港中文). 喺2021-01-07搵到.
6. ↑  〈翠林邨居民組隊挑戰連任6屆法團 助選義工遭威脅停止宣傳 | 獨媒報導〉. 《香港獨立媒體網》. 喺2021-01-07搵到.

出面網頁
----

* 蔡明禧嘅Facebook頁
廿世紀初一幅插圖，描繪想像中嘅三隻熊一家大細。
呢幅插圖描繪三隻熊返到屋企，發現金髮妹睏咗喺熊囝仔張床上面。
《**金髮妹mui1同三隻熊**》（英文：**Goldilocks and the Three Bears**），又或者譯做《**金髮姑娘同三隻熊**》，係一個源自 19 世紀英格蘭嘅童話故事，顧名思義講到一個金頭髮嘅細路女同埋三隻熊。

個故仔好短好簡單，但係就好出名，而且仲有咁上下文化影響力：有唔少創作品都有由呢個故仔嗰度取材，而且廿一世紀初嘅英文當中仲有幾隻字詞係嚟自呢個故仔嘅。

情節
--

好耐好耐以前有三隻熊。佢哋係一家三口－熊爸爸、熊媽媽同熊囝zai4仔。佢哋住喺森林入面嘅一間屋。有一日，佢哋煲咗啲好靚嘅餬做早餐，不過啲餬熱得滯，所以佢哋就將啲餬分做三碗，然後走咗去散步，諗住畀啲餬慢慢攤凍佢。

正當三隻熊去咗散步嗰陣，有個叫做**金髮妹mui1**（Goldilocks）嘅細路女捉蝴蝶路過。金髮妹係個好冇家教嘅女仔。佢見到熊家嗰間屋，問都唔問就開門走入去。佢望到檯上面三碗餬好似好好食噉，就想擅自攞嚟食。

首先佢試咗吓熊爸爸嗰碗。「嗯，太熱喇。」
然後佢試咗吓熊媽媽嗰碗。「嗯，太凍喇。」
最後佢試吓熊囝仔嗰碗。「嗯，啱啱好。」（Just right）
於是金髮妹就坐低食熊囝仔嗰碗餬，食到一乾二淨。佢食食吓就開始覺攰，想搵張櫈坐低唞吓。

首先佢試咗吓熊爸爸張櫈。「嗯，太硬喇。」
然後佢試咗吓熊媽媽張櫈。「嗯，太軟喇。」
最後佢試吓熊囝仔張櫈。「嗯，啱啱好。」
於是金髮妹就喺熊囝仔張櫈度坐低，仲坐爛咗張櫈。佢唞唞吓仲瞌眼睏，所以佢就走入睡房，想搵張床。

首先佢試咗吓熊爸爸張床。「嗯，頭嗰邊太高喇。」
然後佢試咗吓熊媽媽張床。「嗯，腳嗰邊太高喇。」
最後佢試吓熊囝仔張床。「嗯，啱啱好。」
於是金髮妹就喺熊囝仔張床度睏覺，仲睏得好淰。

過咗冇幾耐，三隻熊散完步返到屋企。

「有人入咗我哋間屋！」
「有人食過我哋啲餬！」
「有人整爛咗我張櫈！」
三隻熊跟住就喺睡房度發現咗睏緊嘅金髮妹。佢哋嬲起上嚟，就大聲噉咆哮。金髮妹醒咗見到三隻熊喺度大發雷霆，嚇到有咁快得咁快跑。

自此之後，三隻熊就再冇見過金髮妹。故仔完。

故仔嘅原始版本講嘅係一個肉酸嘅老女人，趁三隻擬人化寡佬熊人jan2唔喺屋企嘅時候，入咗佢地森林間屋，老女人食啲糊，坐爛張櫈，上床瞓着。當熊人返嚟見到，佢醒咗，跳出窗，再冇出現過。呢個版本有提到三隻寡佬熊嘥士唔同，大中細三隻。第二個版本用一個叫 Goldilocks 嘅後生金髮妹取代咗老女人，第三個就係到而家為止最出名嘅版本，用一家三口代替寡佬熊人jan2三人組－大熊變咗阿爸，中熊變咗阿媽，而細熊變咗囝仔。

影響
--

睇埋：金髮妹原則同埋可住帶
有唔少創作品都有由呢個故仔度取材，例子可以睇吓 2022 年嘅電腦動畫奇幻片《無敵貓劍俠：8+1 條命》或者係 DC 漫畫《Fables》呀噉。

《金髮妹同三隻熊》呢個故仔 **just right**（**啱啱好**）嗰句嘢好出名。呢句嘢仲有畀科學界攞嚟幫啲概念改名：有好多科學領域都有講到

|  |  |  |
| --- | --- | --- |
| 「 | 啲變數嘅數值要啱啱好，唔好太高又唔好太低。 | 」 |

呢個諗頭，例如天文學上就有講到可住帶嘅概念，提到一粒行星如果要有生命，佢唔可以離佢粒恆星太遠（太遠就會凍得滯），但又唔可以離佢粒恆星太近（太近就會熱得滯）－粒行星同佢粒恆星之間嘅距離要**啱啱好**。而喺廿一世紀英文入面，

* 可住帶有陣時會畀人嗌做 **Goldilocks Zone** ：
金星：表面閒閒哋攝氏幾百度－「離太陽近得滯，太熱喇。」
土星：表面閒閒哋攝氏零下百幾度－「離太陽遠得滯，太凍喇。」
地球：「啱啱好。」
* 「啲變數嘅數值要啱啱好」呢個諗頭畀人改咗個名，叫金髮妹原則（The Goldilocks principle）。

睇埋
--

* 小紅帽

註釋
--

1. ↑  不過一粒行星溫度啱唔啱，唔完全淨係取決於「離恆星幾遠」。

攷
-

1. ↑  Goldilocks and the Three Bears. *American Literature*，呢篇文個劇情大綱係跟呢個網頁嗰個版本嘅。
2. ↑  Puss in Boots: The Last Wish Used Goldilocks To Subvert an Overused Trope.
3. ↑  "The Goldilocks Zone 互聯網檔案館嘅歸檔，歸檔日期2011年8月29號，." (Press release). NASA. October 2, 2003. Retrieved April 22, 2013.
4. ↑  Kidd, Celeste; Piantadosi, Steven T.; Aslin, Richard N. (23 May 2012). "The Goldilocks Effect: Human Infants Allocate Attention to Visual Sequences That Are Neither Too Simple Nor Too Complex". *PLOS ONE*. 7 (5): e36399.

拎
-


維基同享有多媒體嘅嘢：  
**三隻熊嘅故事**

* Goldilocks and the Three Bears. *American Literature* （英文），《金髮妹同三隻熊》英文版。
* Literature / Goldilocks （英文），TV Tropes 呢頁講《金髮妹同三隻熊》。
搵緊第二個意思嘅話，請睇〈**婦道**〉。

 《**七兒八女九狀元**》（粵拼：cat1 ji4 baa3 neoi5 gau2 zong6 jyun4）
（英文：Fifteen Children）係1960年嘅一齣黑白港產古裝粵曲片，由黃岱執導，羅劍郎、余麗珍領銜主演。齣戲有十五個童星（稱為十五寶）演出，都應該算係粵語長片嘅紀錄。

情節
--

何尚書個仔何文敬覬覦白碧茹嘅美貌，竟然派人對佢老公楊天池下毒手，然後迫碧茹改嫁自己。碧茹為報夫仇無奈嫁咗俾文敬，但係喺新婚夜當碧茹想殺文敬個陣，文敬個妾侍李月梅趁亂暗中殺咗文敬，拎著把刀嘅碧茹變成代罪羔羊被判斬首。好彩月梅唔忍心走去自首，而大難不死做咗八府巡案嘅天池帶埋七個仔八個女去法場救返碧茹。

演員陣容
----

|  |  |  |
| --- | --- | --- |
| **演員名** | **角色名** | **介紹** |
| 羅劍郎 | 楊天池 |  |
| 余麗珍 | 白碧茹 | 楊天池老婆 |
| 半日安 | 保叔 |  |
| 張醒非 | 何尚書 |  |
| 尹靈光 | 河陽知縣 |  |
| 麥先聲 | 何文敬 | 何尚書個仔何，垂涎碧茹美色。 |
| 黎坤蓮 | 李月梅 | 文敬妾侍 |
| 曾楚霖 | 師爺 |  |
| 莫金城 |  |  |
| 梅青麗 |  |  |
| 陳曼紅 |  |  |
| 薛家燕 |  |  |
| 潘少輝 |  |  |
| 陳少非 |  |  |
| 陳小龍 |  |  |
| 小麗紅 |  |  |
| 小鶯鶯 |  |  |
| 廖子驥 |  |  |
|

參考
--

* YouTube上面嘅《粵語長片》七兒八女九狀詞 (1960)
* 七兒八女九狀詞 (1960)（香港影庫 HKMDB）
**林多玫**（韓文：임다미，英文：Dami Im）係一位韓國裔嘅澳洲創作型女歌手。佢喺1988年10月17號喺韓國漢城（而家叫首爾）出世，9歲嗰年同屋企人移民咗澳洲。2010年，佢發行咗一張個人福音專輯《Dream》。2013年，林多玫參加咗澳洲嘅真人選秀節目「X音素」，最後贏咗冠軍，成為首位贏得呢個節目嘅亞裔歌手。佢贏咗冠軍之後，同澳洲索尼音樂簽咗唱片合約，被稱為「首位亞裔澳洲流行巨星」。

林多玫贏咗「X音素」之後，發行咗佢嘅冠軍單曲《Alive》，首個星期就登上澳洲單曲排行榜冠軍。之後佢推出咗一張同名錄音室專輯《Dami Im》，首個星期就奪得澳洲專輯排行榜冠軍，最終獲得澳洲唱片業協會嘅白金唱片認證。佢成為「X音素」嘅參賽者當中，首位贏咗冠軍單曲同冠軍專輯嘅歌手。林多玫嘅第三張專輯《Heart Beats》喺2014年推出，進入排行榜嘅前十位，其中兩隻單曲《Super Love》同埋《Gladiator》亦進入排行榜嘅前二十位。

2016年，林多玫代表澳洲參加咗喺瑞典斯德哥爾摩舉行嘅歐洲歌唱大賽，憑住歌曲《Sound of Silence》獲得咗當屆大賽嘅亞軍。佢亦係首位參加歐洲歌唱大賽嘅韓裔歌手。

| * 睇
* 傾
* 改
 澳洲喺歐洲歌唱大賽嘅參與 |
| --- |
| *歐洲歌唱大賽 - 決戰澳洲 (Eurovision – Australia Decides)* |
| 各屆參與 | 
* 2015
* 2016
* 2017
* 2018
* 2019
* ~~2020~~
* 2021
* 2022
* 2023

 |
| 藝人 | 
* 林多玫 (Dami Im)
* Isaiah
* 謝茜嘉梅寶
* 蒙泰涅
* Kate Miller-Heidke
* Sheldon Riley
* Guy Sebastian
* Voyager

 |
| 歌曲 | 
* ~~"Don't Break Me"~~
* "Don't Come Easy"
* "Not the Same"
* "Promise"
* "Sound of Silence"
* "Technicolour"
* "Tonight Again"
* "We Got Love"
* "Zero Gravity"

 |
| * 備註：劃走嘅表示澳洲最終無參與
 |

響2023年9月到11月播映嘅第五季蒙面歌手，佢演出嘅『雪狐』就嬴咗冠軍。
**Baklava**，又叫**果仁蜜餅**，係一種源自中東地區嘅甜品。個餅外面係酥皮，入面包住果仁，再用糖漿或者蜜糖來整甜佢。

做法
--

Baklava通常一大烹咁整。先要整filo酥皮，每層酥皮之間用牛油或者菜油分開。跟住加果仁碎，一般會用核桃或開心果，有時亦會用榛子。之後再加幾浸酥皮喺面。有啲Baklava會有好多層果仁，用酥皮格開；有啲就只有底面兩層酥皮同中間一層果仁。切開一件件，通開係平行四邊形、三角形、長方形或者菱形，跟住擺落180°C嘅焗爐焗半個鐘。焗完之後倒一浸糖漿上面，糖漿入面可能有蜜糖、玫瑰花水或者橙花水。之後攤凍上碟就食得。

起源
--

一般相信，Baklava係鄂圖曼帝國嘅宮廷發明。最早嘅記載係喺伊爾坦堡嘅托卡比皇宮(Topkapı)，蘇丹每年齋戒月會喺一個叫做*Baklava Alayı*嘅儀式道請佢嘅近䘙食呢種餅。

至於發明呢種餅嘅大廚受乜嘢啟發，就唔係太清楚。學者認為有三個可能：一種拜占庭帝國嘅宮廷甜品、一種突厥甜品、同一種波斯甜品。

唔同地方嘅Baklava
------------


維基同享有多媒體嘅嘢：  
**Baklava**

土耳其、中東地區、高加索地區、巴爾幹半島、同埋北非都有各自嘅Baklava風格。呢啲地方大部分人信奉伊斯蘭教。

比較特別嘅係信東正教嘅希臘。希臘傳統要放33層酥皮入個Baklava度，象徵耶穌受難時33歲。

* 阿爾及利亞嘅Baklava阿爾及利亞嘅Baklava
* 突尼西亞嘅Baklava突尼西亞嘅Baklava
* 耶路撒冷嘅Baklava耶路撒冷嘅Baklava
* 倫敦嘅希臘人鋪頭賣嘅Baklava倫敦嘅希臘人鋪頭賣嘅Baklava

參考
--

1. ↑  *The Oxford Encyclopedia of Food and Drink in America, Volume 2*. p. 111. ISBN 0199734968.
2. ↑  Wasti, Syed Tanvir (2005). "The Ottoman Ceremony of the Royal Purse". *Middle Eastern Studies*. **41** (2): 193–200. doi:10.1080/00263200500035116.
3. ↑  Patrick Faas (2003). *Around the Roman Table: Food and Feasting in Ancient Rome*. Chicago: University of Chicago Press. p. 185f.
4. ↑  Perry, Charles. "The Taste for Layered Bread among the Nomadic Turks and the Central Asian Origins of Baklava", in *A Taste of Thyme: Culinary Cultures of the Middle East* (ed. Sami Zubaida, Richard Tapper), 1994. ISBN 1-86064-603-4, page 87
5. ↑  Marks, Gil (2010). *Encyclopedia of Jewish Food*. Houghton Mifflin Harcourt. p. 151. ISBN 978-0470391303.
郡（英格蘭同埋美國：County；蘇格蘭：Shire）係美國既州（State）或者英國既國家（Countries）既分區，係地方行政、政治同埋地理單位，通常係由城市、鎮、鄉村同埋其他自治單位組成，但係亦都有例外。

美國
--

「郡」呢個詞喺美國48個州度用，至於路易斯安那（Louisiana）州就用教區（Parishes）、阿拉斯加（Alaska）州就用行政區（Boroughs），而康湼狄格（Connecticut）州同埋羅德島（Rhode Island）州就無設立郡政府。

英國
--

從中世紀開始，英國既每個地方都屬於唔同既歷史郡（Historic counties），係地理同埋文化既基本單位。

依家喺英格蘭同埋威爾斯既一啲地區，郡仍然履行主要既現代地方政府既職能。 喺英國既另一啲地方，特別係大城市，郡已經俾單一自治體（Unitary authorities）既郡級（County level）行政機構取代。

依家「郡」呢個詞喺英國亦都係每個國家（Countries）都有啲差異，例如：

喺北愛爾蘭分做六個郡（counties）再加上德里（Derry）同埋貝爾法斯特（Belfast ）兩個城市郡級行政區（Urban county boroughs）。

喺蘇格蘭，郡（英文：Shires；蘇格蘭文：Siorrachdan na h-Alba）或者叫做蘇格蘭郡（英文：counties of Scotland）係蘇格蘭喺中世紀到1975年用既分區。依家蘇格蘭分做32個議會區域（Council areas；蘇格蘭文：Comhairlean）既郡級行政單位。